ועדת העבודה, הרווחה והבריאות, כנסת 20, פרוטוקול מספר 338, 2016-08-02 10:08

אלי אלאלוף: בוקר טוב.

אלי אלאלוף: היום ה-2 באוגוסט 2016, כ"ז בתמוז התשע"ו, השעה 10:08.

אלי אלאלוף: אנחנו אמורים לדון היום באי יישום ההסכם מלפני שנה בין משרד האוצר לבין ההסתדרות בעניין עובדי קבלן, הצעה של חבר הכנסת דב חנין, הצעה נוספת של חברת הכנסת אורלי לוי אבקסיס, הצעה נוספת של חברת הכנסת מיכל רוזין, הצעה נוספת של חברת הכנסת קארין אלהרר, הצעה נוספת של חברת הכנסת מיכל בירן.

אלי אלאלוף: חבר הכנסת מאיר כהן, בוקר טוב.

אלי אלאלוף: בוקר טוב חבר הכנסת אילן גילאון.

אלי אלאלוף: בוקר טוב חבר הכנסת איימן עודה.

אלי אלאלוף: בוקר טוב חבר הכנסת דב חנון.

אלי אלאלוף: יש לי דוח שמעודד וקצת משמח אבל בואו נראה אם הוא מתאים למציאות.

אלי אלאלוף: ראשון הדוברים, דב חנין.

דב חנין: תודה לך אדוני היושב ראש, תודה על הדיון שאתה מכנס בוועדה ותודה על שהצלחת למצוא זמן והצוות של הוועדה הצליח למצוא זמן בלחץ הזה שלפני היציאה לפגרה.

דב חנין: הזמן כאן הוא מומנט מאוד מאוד חשוב.

דב חנין: ההסכם שהיה בין ההסתדרות לבין המדינה על העברת עובדים מהעסקה קבלנית להעסקה ישירה, הוא הסכם מאוד חשוב.

דב חנין: אנחנו צריכים לשאול את עצמנו האם מעבר להסכם, האם הביצוע מתקדם באופן מהיר ובאופן מספק.

דב חנין: התמונה שהביאה אותי לבקש את הדיון הזה היא תמונה מאוד מדאיגה.

דב חנין: אני אתחיל בפרשה הכואבת של אחיות בריאות הציבור.

דב חנין: נמצאות אתנו גם נציגות האחיות.

דב חנין: אחיות בריאות הציבור, אדוני היושב ראש, זה נושא שהכנסת עסקה בו המון פעמים ואנחנו כולנו מסביב לשולחן הזה ומסביב לשולחנות אחרים, הגענו ביחד למסקנה שהעסקה קבלנית של אחיות בתי הספר, אחיות בריאות הציבור, היא דבר רע.

דב חנין: היא קודם כל רע לילדים.

דב חנין: היא רע לילדים כי הילדים לא מקבלים את הטיפול הראוי והדרוש מאחות בית הספר.

דב חנין: זה רע לבתי הספר כי בתי הספר מאבדים חוליה מאוד מרכזית ביכולת להתמודד, ביכולת הכוללת של בית הספר לתת מענה לקשיים ולבעיות של ילדים במערכת החינוך.

דב חנין: היא רעה למערכת החינוך.

דב חנין: היא רעה למערכת החינוך מבחינת התוצאות שלה והיא רעה למערכת החינוך מבחינת התהליכים שהיא מייצגת.

דב חנין: אדוני היושב ראש, אני רוצה להזכיר, אתה בוודאי זוכר את זה, אבל בוועדה למאבק בעוני אתם התייחסתם לסוגיה הזאת של הבריאות המונעת ושל החשיבות של המערכת הזאת ולאחיות באופן ספציפי, ולכן אני מרגיש שבנקודה הזו אני יכול לקצר מכיוון שאני מתפרץ לדלת פתוחה.

אלי אלאלוף: הצטרפו אלינו חבר הכנסת באסל גטאס וחברת הכנסת מיכל בירן שגם היא בין המציעים.

דב חנין: בשנת 2013 ועדה מקצועית של משרד הבריאות קבעה שצריך להחזיר את השירותים האלה, את אחיות בריאות הציבור, להפעלה ממשלתית מלאה.

דב חנין: נעשה פיילוט במחוז הדרום, המחוז הכי קשה, הכי מסובך, עם פריסה גיאוגרפית גדולה, עם אזורי פריפריות, עם כפרים בדואים לא מוכרים והפיילוט הזה הצליח והוא הצליח בגדול.

דב חנין: אבל מה קורה מאז?

דב חנין: אנחנו שומעים שבמחוז הצפון כן מעבירים את אחיות בריאות הציבור להפעלה ממשלתית מלאה ואני מברך על כך, אבל במחוזות האחרים, במקום לקחת את הניסיון המוצלח, כבר עשיתם פיילוט, רואים שזה מצליח, משווים את זה עם הקטסטרופות שיש במקומות אחרים בהם השירות הזה הופרט, ובכל זאת המדינה, הממשלה, משום מה לא עושה את הדבר המתחייב והדרוש ולא מעבירה את כולם באופן מלא להפעלה ממשלתית.

דב חנין: אני רוצה לעבור לתחומים אחרים שנמצאים בהסכם וברשותך, אני אעשה את זה מאוד מהר.

אלי אלאלוף: הצטרפו אלינו חברת הכנסת אורלי לוי אבקסיס וחבר הכנסת מנואל טרכטנברג.

דב חנין: אדוני היושב ראש, אני רוצה לעבור במהירות על הסעיפים של ההסכם.

דב חנין: סעיף 1 להסכם מדבר על 762 תקנים לרשויות מקומיות לקליטת עובדים סוציאליים במהלך 2016.

דב חנין: המצב שאנחנו יודעים הוא שזה תקוע.

דב חנין: זה לא קורה.

דב חנין: אנחנו יודעים שאין מיפוי ברווחה, אין החלטה לאן ילכו התקנים האלה.

דב חנין: אנחנו מבינים בעיה נוספת והיא שכל המהלך הזה תלוי במצ'ינג ולא כל רשות יכולה לממן.

דב חנין: זו שאלה שאנחנו רוצים לברר אותה.

דב חנין: סעיף 2 - 300 תקנים לרשויות מקומיות על חשבון הרשויות.

דב חנין: כאן דובר על הגדלת שיא כוח האדם על ידי האוצר.

דב חנין: הרשויות מבחינתן, ובצדק, רוצות לקבל קודם את 762 התקנים שהזכרתי קודם אבל העובדה שזה לא מתקדם אומרת שגם סעיף שני לא מתקדם.

דב חנין: סעיף 4 – 150 תקנים של עובדים סוציאליים לרשויות חלשות.

דב חנין: כאן הוקצו תקנים אבל גם כאן לא ברור לנו אם מומש ובאיזה אופן מומש.

דב חנין: דובר על הקצאה באופן אחיד לאשכולות אחד עד ארבע, האם זה קרה?

דב חנין: האם זה קורה?

דב חנין: לא ברור לחלוטין.

דב חנין: אני עובר לסעיף 5 – עובדי ניקיון בבתי חולים.

דב חנין: זה היה אמור לקרות עד סוף 2016.

דב חנין: אנחנו שומעים שנקלטו 1,500 עובדים ואני מברך על כך אבל השאלה היא האם יש עוד.

דב חנין: האם ה-1,500 עובדים ממצים את כל המספר של עובדי הניקיון בבתי החולים הממשלתיים או שיש עוד עובדי ניקיון בבתי חולים ממשלתיים שנשארו מאחור?

דב חנין: כל הסוגיה הזאת היא באחריות משרד הבריאות והאוצר ואני אשמח שהוועדה תקבל תשובה בעניין הזה.

דב חנין: סעיף 6 – עובדי ניקיון בבתי החולים העירוניים.

דב חנין: כאן אנחנו מדברים על איכילוב בתל אביב ועל בני ציון בחיפה.

דב חנין: גם זה עד סוף 2016.

דב חנין: לא ברור לגמרי אם זה קורה.

דב חנין: סעיף 7 – עובדי התאגידים של הבוקר בבתי החולים.

דב חנין: אני מתכוון לרנטגן וכדומה.

דב חנין: הם אמורים להיקלט תוך ארבע שנים להעסקה ישירה.

דב חנין: הסטטוס לגמרי לא ברור.

דב חנין: לא ברור לנו מה קורה.

דב חנין: אנחנו לא יודעים על מיפוי ואנחנו גם לא יודעים על מתווה ולא יודעים על לוחות זמנים.

דב חנין: גם כאן נשמח לקבל תשובות ממשרד הבריאות.

דב חנין: סעיף 8 - נושא הסייעות.

דב חנין: אנחנו מדברים כאן על משרד החינוך.

דב חנין: סעיף 8 קובע תקנים לקליטת סייעות במימון משרד החינוך במהלך 2016.

דב חנין: גם כאן בפועל זה לא קורה.

דב חנין: אנחנו לא יודעים היכן זה עומד.

דב חנין: יש הרבה רשויות כמובן, המפה צריכה להיות מפה דיפרנציאלית, אבל כאן אנחנו נבקש, אדוני היושב ראש, לקבל סטטוס מעודכן גם ממשרד החינוך וגם ממרכז השלטון המקומי שיאמרו לנו היכן זה עומד מול הרשויות השונות, האם באמת הסייעות בבתי הספר נקלטות להעסקה ישירה כפי שנקבע בסעיף 8 להסכם.

דב חנין: סעיף 9 – שירות התעסוקה, המוקד הטלפוני.

דב חנין: עד כמה שאני יודע, הדבר הזה בוצע.

דב חנין: נחתם הסכם קיבוצי עם הוועד ואני מברך על כך.

דב חנין: סעיף 10 – קליטת מאה עובדים של כתף אל כתף באפוטרופוס הכללי ובכנ"ר.

דב חנין: אנחנו יודעים שזה מתבצע ואני שמח ומברך על כך, אבל אנחנו רוצים לקבל אישור שאכן כל העובדים האלה ייקלטו במהלך 2016 ו-2017 כפי שנקבע בהסכם.

דב חנין: בסעיף 11 יש הוראה כללית על יישום ההסכם משנת 2012 לקליטת עובדי כתף אל כתף.

דב חנין: הוחלט על הקמת ועדה ליישום ההסכם.

דב חנין: אני חייב להגיד שלא כל כך ברור לי למה צריך להקים ועדה.

דב חנין: יש הסכם, ההסכם הוא ברור, ההסכם מ-2012 הוא ברור, צריך ליישם אותו.

דב חנין: בכל מקרה, מה קורה בתחום הזה?

דב חנין: האם זה מיושם?

דב חנין: האם זה קורה?

דב חנין: מה לוחות הזמנים?

דב חנין: אני עובר לסעיף 13 – עובדי ניקיון ושמירה במערכת החינוך.

דב חנין: כאן סוכם שיובטחו להם קודם כל 12 חודשי העסקה, זאת אומרת, בלי פיטורי קיץ.

דב חנין: מה שאנחנו יודעים זה שהכסף עבור עובדי הניקיון הועבר מהאוצר אבל בפועל זה לא ממומש ברמת הרשויות המקומיות.

דב חנין: לגבי השומרים, אנחנו מבינים שזה עדיין לא אושר בכלל.

דב חנין: אנחנו נרצה לקבל אדוני היושב ראש תשובה מהשלטון המקומי האומרת מה קורה עם הרשויות המקומיות שלא מממשות ומה קורה לגבי הסוגיה של השומרים.

דב חנין: סעיף 15 - הזכרתי את הסוגיה של אחיות בריאות הציבור ואני לא אחזור על זה שוב אבל זו סוגיה מאוד מאוד חשובה.

דב חנין: נקודה אחרונה, תיקון חוק חובת מכרזים.

דב חנין: ההסכם קובע שקבלני אבטחה, ניקיון והסעדה שיפרו זכויות עובדים לא יוכלו להשתתף במכרזים.

דב חנין: הייתה אמורה להיות מוכנת הצעת חוק בנושא הזה ועד כמה שאני יודע, היא לא הוכנה.

דב חנין: הפנייה שלי אליך אדוני היושב ראש היא שאתה תוביל אותנו, את חברי הכנסת, ונגיש יחד הצעת חוק פרטית.

דב חנין: אני אשמח להובלתך.

דב חנין: אנחנו יכולים בעניין הזה לקחת כדוגמה את סעיף 56 בחוק להגברת האכיפה בדיני עבודה, לקחת אותו כמודל, להגיש הצעה כזו ולקדם אותה במהירות.

דב חנין: אני חושב שהיא תעבור בהסכמה מכיוון שכבר חתמו על הסכם שאומר שצריכה להיות הצעת חוק כזו והיא צריכה לעבור.

דב חנין: תודה רבה.

אלי אלאלוף: תודה.

אלי אלאלוף: חבריי חברי הכנסת, בדרך כלל לפי הנהלים מי שביקש דיון, מקבל את רשות הדיבור.

אלי אלאלוף: אבל אני קיבלתי אתמול דוח מהאוצר ויש בו הרבה תשובות, חלקן מספקות וחלקן דורשות עוד עבודה, והייתי רוצה אולי, אם תסכימו, שקודם כל נשמע את האוצר כדי שנוכל להתמקד בנקודות הבעייתיות.

אלי אלאלוף: מקובל?

אלי אלאלוף: אמרתי שקיבלתי אתמול דיווח מהאוצר שבחלקו מספק ובחלקו ודאי דורש עוד ליבון נוסף והייתי רוצה, במקום לתת את רשות הדיבור לחברי הכנסת המציעים, לאפשר לאוצר להתייחס ולתת לנו תשובות כך שנוכל להתמקד בנושא.

אלי אלאלוף: מקובל?

אלי אלאלוף: תודה.

דב חנין: אם אפשר שהם ייתנו תשובה גם לסעיף 14 לגבי המוקדים לקליטת יוצאי אתיופיה.

דב חנין: גם שם אנחנו מבינים שזה בתהליך אבל לא כל כך ברור לנו היכן.

אלי אלאלוף: ניתן להם את רשות הדיבור ואם יהיה חסר משהו, תוכלו לשאול.

אלי אלאלוף: אני מחזיק את ההסכם ואם מישהו רוצה לקבל אותו, נעביר לו.

אלי אלאלוף: ברשותכם, אורי שיינין, בבקשה.

<אורי שיינין: כפי שאמר חבר הכנסת דב חנין, מדובר באמת בהסכם שהוא הסכם היסטורי.

<אורי שיינין: זאת אומרת, לא היה הסכם בסדר גודל כזה בתחום ובנושאים האלה.

<אורי שיינין: זה גם הסכם שהוא מאוד מאוד מורכב שמכיל 21 סעיפים שכל סעיף הוא עולם ומלואו.

<אורי שיינין: זאת אומרת, כל סעיף היה יכול להיות הסכם בפני עצמו.

<אורי שיינין: ההסכמות האלה בעצם הן הסכמות שמטבע הדברים בלוח הזמנים שבו הגיעו להסכמות האלה, לא יכלו לרדת לפרטים בכל אחד ואחד מהסעיפים וקבעו את העקרונות, שר האוצר יפעל ל-1, 2 ו-3.

<אורי שיינין: בהתאם לכך יצאנו לדרך כאשר יש צוות שמתעסק בנושא הזה, בהובלת מנכ"ל משרד האוצר.

<אורי שיינין: אנחנו מגיעים לדיווחים דו חודשיים אצל השר ודיון חודשי אצל מנכ"ל משרד האוצר בנושא.

<אורי שיינין: בשל המורכבות אין אפשרות אחרת לנהל את התהליך הזה ולקדם אותו בלי שכל השחקנים מתייצבים באופן שוטף וקבוע.

<אורי שיינין: זאת תמונת הרקע לכל הדבר הזה.

<אורי שיינין: מבחינת מה נעשה עד כה.

<אורי שיינין: יש את עבודת המטה שהיא יחסית החלק היותר קל בתהליך.

<אורי שיינין: זאת אומרת, העבודה שלנו כמשרד היא החלק אולי היותר קל, זה לבוא ולומר למשרד הרווחה שהם יכולים לצאת לדרך, יש להם גיבוי תקציבי ל-762 תקנים, יש לכם גיבוי תקציבי ל-150 תקנים, יש למשרד הפנים גיבוי תקציבי לקליטת 300 עובדים סוציאליים חדשים ברשויות המקומיות.

<אורי שיינין: כל הדברים האלה, יחסית אלה פעולות פשוטות.

אלי אלאלוף: כל האישורים האלה יצאו?

<אורי שיינין: כן.

<אורי שיינין: בוודאי.

אורלי לוי אבקסיס: גם לגבי האחיות בבתי הספר?

<אורי שיינין: אני אעבור על כל הסעיפים.

אורלי לוי אבקסיס: רק אל תמחזרו תקנים שנתתם לאחיות פגייה בבתי החולים.

<אורי שיינין: אני מאמין שאחרי שתשמעי את הדיווח המלא, לא תחזיקי באותה דעה.

<אורי שיינין: לגבי משרד האוצר, זה לא חלק קל כי בסוף גם התהליך הזה הוא תהליך שאתה עושה עם המשרדים ולא במנותק, אתה לא בא, זורק את האבן ומגלגל אותה אלא אתה יושב, ממפה, אבל החלק שצריך לעשות בסוף, היישום, זה המשרד, זה שלטון מקומי, ועכשיו אני אתאר פחות או יותר את רוב הסעיפים עליהם נשאלנו, או על כל הסעיפים עליהם נשאלנו וגם על חלק שלא נשאלנו.

<אורי שיינין: מבחינת מה נעשה עד עכשיו.

<אורי שיינין: נשאלנו לגבי ה-300 תקנים של עובדים סוציאליים ברשויות מקומיות.

<אורי שיינין: בעצם יש לנו כאן שלושה עולמות לעובדים הסוציאליים.

<אורי שיינין: 150 עובדים סוציאליים בהם הממשלה אמרה שהיא עכשיו קולטת עובדים בעיקר ברשויות חזקות, כי רשויות חזקות הן אלה שבעיקר העסיקו את ההעסקה הנוספת הזאת מעבר לתקציב שהיה להן.

אורלי לוי אבקסיס: לא הבנתי.

<אורי שיינין: אני אתחיל את זה יותר מסודר.

<אורי שיינין: סעיפים של קליטת עובדים סוציאליים, יש לנו שלושה סעיפים.

<אורי שיינין: 762 עובדים סוציאליים שמומנו על ידי המדינה והרשויות המקומיות העסיקו אותם מחוץ לרשות המקומית.

<אורי שיינין: העסיקו אותם או דרך החברה העירונית או דרך התקשרויות במכרזים.

<אורי שיינין: זה סעיף אחד.

<אורי שיינין: סעיף שני אמר שיש לך עוד 300 עובדים סוציאליים שהרשויות המקומיות מהכסף שלהן באו והעסיקו מחוץ לרשות המקומית.

מאיר כהן: רק הרשויות המקומיות החזקות.

אורלי לוי אבקסיס: עד שיש תקנים, נותנים אותם לחזקות.

<אורי שיינין: מטבע הדברים, כמו ששר הרווחה לשעבר חבר הכנסת מאיר כהן אמר, מי יכול להעסיק 300 מחוץ לתקציב שלו?

<אורי שיינין: לא העיריות החלשות אלא דווקא העיריות היחסית יותר חזקות.

<אורי שיינין: צעד שלישי שעשו במקביל לזה, באו ואמרו שאנחנו לרשויות החלשות ניתן עוד 150 תקנים תוספתיים על חשבון המדינה כדי שהן יוכלו לקלוט עוד 150.

מאיר כהן: בלי מצ'ינג.

<אורי שיינין: נכון.

<אורי שיינין: בלי מצ'ינג.

<אורי שיינין: בכללים הקיימים.

אלי אלאלוף: ברוכה הבאה חברת הכנסת שולי מועלם-רפאלי.

<אורי שיינין: מה נעשה עד כה.

<אורי שיינין: ה-150 כבר הוקצו.

<אורי שיינין: אני לא יודע לדווח לכם כמה מאוישים ואולי משרד הרווחה ידע לתת לנו פחות או יותר היכן המספרים עומדים, אבל הייתה עבודת מיפוי שנעשתה והם הוקצו.

<אורי שיינין: לגבי ה-762, הייתה עבודת מטה שנעשתה יחד עם משרד הרווחה שבאו ואמרו שזה בחלוקה לכל רשות, מה אנחנו סבורים, איזו פעילות צריך להעביר מהעסקה שהיא מחוץ לרשות להעסקה שהיא בתוך הרשות.

<אורי שיינין: משרד הרווחה, מטבע הדברים, רק שתבינו, בסוף השלטון המקומי צריך לעשות את זה ובחלק מהמקרים זה אומר שיש פעילות - - -

מיכל בירן: אני מבינה שממתינים להנחיות.

<אורי שיינין: אני אגיע לכל.

<אורי שיינין: אני מבטיח.

<אורי שיינין: בחלק מהמקרים יש פעילות שמבוצעת על ידי עמותה ואתה מתוך העמותה הזאת צריך לשלוף את העובד הסוציאלי ולקלוט אותו בתוך הרשות.

<אורי שיינין: זה לא איזה משהו שאתה עושה אותו בקלות.

<אורי שיינין: אני חותם על מכתב ושלחתי והכול בסדר.

<אורי שיינין: אני בסדר.

<אורי שיינין: אבל בסוף משרד הרווחה והשלטון המקומי, באמת יש להם אתגרים ואתם תראו שזה לא האתגר היחיד אלא יש להם כאן הרבה מאוד אתגרים והדברים האלה לוקחים זמן.

<אורי שיינין: יש דיונים, יושב כאן נציג משרד הרווחה והוא גם יתאר את זה.

<אורי שיינין: סוגיית הסייעות ומה עשינו בתהליך הזה.

<אורי שיינין: המדיניות שלנו הייתה, עוד לפני ההסכם הזה – וההסכם הזה היה בעצם מנוף טוב לממש אותה – שסייעות, בכלל עובדי מערכת החינוך, צריכות להיות מועסקות על ידי המדינה או על ידי הרשות המקומית.

<אורי שיינין: בהתאם להסכם יצאה הנחיה שאומרת שממחר בבוקר אין יותר העסקה של סייעות שלא דרך השלטון המקומי/המדינה.

<אורי שיינין: עזר לנו, אני כבר אומר, כל התהליך של הסייעת השנייה שאפשר לרשויות לספוג את כל הסייעות שהוא העסיק בפויילע שטיקים כאלה ואחרים.

<אורי שיינין: זה אפשר לרשויות לעשות קליטה כאשר זה כיסה על זה פחות או יותר.

<אורי שיינין: אנחנו עדיין באנו ואמרנו למשרד החינוך שלהם יש יחידה שהתפקיד שלה הוא לאכוף את הדבר הזה, היחידה הזאת לא עשתה את העבודה שלה כי עובדה שהייתה תופעה רחבה כזאת של העסקת סייעות מחוץ למשרד החינוך שזה היה עוד אסור לפני.

<אורי שיינין: ההסכם לא אמר שמהיום אני אוסר אלא בסך הכול הוא אמר שאתם ממחר בבוקר מתחילים לאכוף את זה.

<אורי שיינין: היחידה הזאת קיבלה תגבור משמעותי במסגרת התקציב האחרון.

<אורי שיינין: אני לא יודע לתת כאן דיווחים על כמה התופעה הזאת ממשיכה.

מיכל בירן: אני מבינה שלמשל בחולון יש מאות סייעות.

<אורי שיינין: אני אשמח מאוד לכל הפניה בנושא הזה, שתבואו ותאירו את עינינו ותגידו שיש בעיות בתחום הזה של סייעות או בכל תחום אחר שאנחנו סבורים שהבעיה מטופלת או לפחות בטיפול בקצב טוב ואתם באים ומאירים את עינינו ומראים שזה לא כך.

<אורי שיינין: אנחנו נשמח לזה כי בסוף אנחנו במטה.

<אורי שיינין: אנחנו לא תמיד נמצאים בשטח ובטח לא בדבר כזה.

<אורי שיינין: את אומרת שזה קיים בחולון ואני אבדוק את זה.

<אורי שיינין: סוגיית מוקד שירות תעסוקה.

<אורי שיינין: אמרו שזה כבר בוצע.

אלי אלאלוף: אני רוצה להיות חוצפן.

אלי אלאלוף: לך לפי הסדר.

אלי אלאלוף: מספר 2.

אלי אלאלוף: פיטורי קיץ של העובדים.

<אורי שיינין: עובדי ניקיון ועובדי שמירה בבתי הספר.

<אורי שיינין: אני אסביר מעט את התהליך.

אלי אלאלוף: כתוב מבוצע.

<אורי שיינין: נכון.

<אורי שיינין: אני אסביר את הסעיפים האלה.

<אורי שיינין: מה שהיה קורה בבתי הספר, בעיקר לגבי עובדי שמירה אבל גם מעט לגבי עובדי ניקיון, זה שבתי ספר היו שוכרים שירותים של קבלן חיצוני שהיה מביא להם את שירותי הניקיון והשמירה ואז הקבלן ביולי-אוגוסט, כאשר לא היה על מה לשמור, היה מפטר את העובדים או לא מפטר אותם אבל מוציא אותם לחופשה ללא תשלום.

<אורי שיינין: אם אתם יודעים בחופשה ללא תשלום, אפשר לקבל דמי אבטלה.

אורלי לוי אבקסיס: לא.

אורלי לוי אבקסיס: הם לא יכולים כי אין להם מספיק חודשים של אכשרה.

<אורי שיינין: בשנה הראשונה זה היה בעייתי.

אורלי לוי אבקסיס: היה חוק לגבי העובדים המחזוריים כדי לקצר ואתם התנגדתם לו.

<אורי שיינין: אני מסכים שהשנה הראשונה יכולה להיות בעייתית.

<אורי שיינין: במקום לפתור את זה עקום ולאפשר להם לקבל דמי אבטלה ושהקבלן יחסוך כסף והרשות המקומית תחסוך כסף והמדינה תחסוך כסף, ההסכם אמר לפתור את זה בצורה ישרה.

<אורי שיינין: מה זה אומר?

<אורי שיינין: העובדים האלה יועסקו 12 חודשים.

<אורי שיינין: בין עובדי ניקיון לבין עובדי שמירה יש הבדל.

<אורי שיינין: עובדי הניקיון תוקצבו מאז ומעולם ב-12 חודשים בעוד עובדי השמירה תוקצבו מאז ומעולם בהתאם לפעילות שלהם.

<אורי שיינין: קרי, הם עבדו עשרה חודשים, תוקצבו לעשרה חודשים.

<אורי שיינין: זה היה המצב.

<אורי שיינין: לכן ההוראות ליישום היו שונות.

<אורי שיינין: לגבי עובדי הניקיון יצאה הנחיה – שוב, ממשרד החינוך וממשרד האוצר – לשלטון המקומי שהוא צריך לוודא שהעובדים שלו לא מפוטרים.

<אורי שיינין: ככל הידוע לנו זה מיושם בשטח.

אלי אלאלוף: זה בתהליך ביצוע?

<אורי שיינין: כן.

<אורי שיינין: זה מיושם, ככל הידוע לנו.

אורלי לוי אבקסיס: הם לא צריכים להוציא שם כסף ולכן זה מיושם.

אלי אלאלוף: העיקר שזה טוב לעובד.

אורלי לוי אבקסיס: זה טוב.

<אורי שיינין: לגבי עובדי השמירה בהם המדינה תקצבה בחסר, ואני אומר כאן בפה מלא, ניתנה בעצם תוספת תקציבית מלאה.

<אורי שיינין: אני לא אומר שלטעמי אולי מלאה מדי, אבל מה שבסופו של דבר היא תעשה, היא תגרום, ראשית, לכך שהעובדים האלה לא יפוטרו שזאת תכלית ההסכם, אבל אני אגיד עוד משהו שיצא לנו טוב מהדבר הזה.

<אורי שיינין: בסוף הרשויות קיבלו עוד יכולת לתת שירותי אבטחה בחודשי הקיץ לפעילויות כאלה ואחרות שהן עושות.

<אורי שיינין: זאת אומרת, קיבלנו איזושהי תועלת נוספת.

אלי אלאלוף: זה טוב מאוד.

אורלי לוי אבקסיס: למה הם לא נקלטו?

<אורי שיינין: מה זה נקלטו?

<אורי שיינין: ההסכם אמר שהם לא יפוטרו בחודשי הקיץ.

אורלי לוי אבקסיס: לא.

אורלי לוי אבקסיס: הם אמורים להיות נקלטים.

אורלי לוי אבקסיס: אתה אומר שאתם דאגתם שהם לא יפוטרו.

אורלי לוי אבקסיס: השאלה למה הם לא נקלטו לפי ההסכם.

<אורי שיינין: ההסכם אמר שהעובדים האלה, תובטח רציפות העסקתם על פני 12 חודשים.

<אורי שיינין: זה מה שאמר ההסכם וזה מה שמבוצע.

אורלי לוי אבקסיס: הם לא היו בקליטה?

אלי אלאלוף: לא.

אורלי לוי אבקסיס: הם לא אמורים גם להיקלט?

אלי אלאלוף: לא.

אלי אלאלוף: השמירה והניקיון, לא.

<אורי שיינין: קרן קרב, שזאת תופעה די דומה.

אלי אלאלוף: למה קפצת על הסעיפים?

אורלי לוי אבקסיס: יש לי שאלה, חידוד, בנושא של השומרים.

אורלי לוי אבקסיס: אם לא מצאו להם עבודה בקיץ, הם מפוטרים?

<אורי שיינין: לא.

<אורי שיינין: הקבלן מחויב לשלם להם שכר.

מאיר כהן: אדוני, תבדוק את עצמך.

<אורי שיינין: את הסיכום התקציבי במקרה אני כתבתי.

מיכל בירן: אנחנו רוצים לדעת מי דואג כדי לוודא שבאמת מה שתמחרתם, מתקיים.

<אורי שיינין: השלטון המקומי צריך לומר.

אורלי לוי אבקסיס: משרד החינוך היה משלם 12 חודשים אבל העיריות היו לוקחות את זה וזה היה הסכם שבשתיקה ורואות בזה את המצ'ינג של השכר.

אורלי לוי אבקסיס: זה היה בעצימת עיניים.

אורלי לוי אבקסיס: זה היה מוסכם בין משרד החינוך לבין השלטון המקומי שבעצם נותנים להם את 12 החודשים ובזה מממנים את המצ'ינג.

אלי אלאלוף: ברשות

אלי אלאלוף: כם, אני רוצה שהדיון יהיה מאוד מעשי והוא יכול להיות כזה.

אלי אלאלוף: יש דיונים שהם פחות מעשיים אבל הדיון הזה יכול להיות מעשי.

אלי אלאלוף: תרשמו בבקשה למרכז השלטון המקומי שאתם צריכים לתת תשובה לגבי ההתלבטות של חברת הכנסת אורלי לוי ואולי כן משלמים לקבלן אבל הכסף לא מגיע לעובד וזה עוד יותר חמור.

אלי אלאלוף: בואו נבדוק את זה.

<אורי שיינין: אני רק אומר שהשלטון המקומי לקח לעצמו כאן אחריות שאף אחד לא ביקש ממנו לקחת.

<אורי שיינין: זאת הייתה יוזמה שלו.

<אורי שיינין: תהינו איך נעשה את האכיפה על הדבר הזה.

<אורי שיינין: אמרנו שהדבר שהכי מטריד אותנו זה שהמדינה תזרים כסף, השלטון המקומי יזרים כסף ובסוף מי שיתעשר מהסכם שהוא כולו חברתי, יהיו קבלני השמירה והניקיון.

<אורי שיינין: בא השלטון המקומי ולקח אחריות.

אלי אלאלוף: אתם מודעים לזה.

<אורי שיינין: אני כבר אומר את התשובה.

<אורי שיינין: אין צורך לשלוח את המכתב.

אלי אלאלוף: לסעיף 5, צו העובדים הסוציאליים.

<אורי שיינין: צו הרחבה של העובדים הסוציאליים.

<אורי שיינין: זה נושא שנמצא כרגע בשלב הזה בדיונים מול ההסתדרות נוכח בקשה של יושב ראש ההסתדרות.

<אורי שיינין: מעט על התהליך הפורמלי.

<אורי שיינין: צו הרחבה, מי שיכול להוציא אותו זה שר הכלכלה.

<אורי שיינין: ההסכם אומר ששר האוצר יפעל לצורך היישום.

דב חנין: היום זה אותו בן אדם.

דב חנין: מאתמול בלילה זה אותו בן אדם.

דב חנין: שר הכלכלה הוא שר האוצר.

<אורי שיינין: סליחה.

<אורי שיינין: שר העבודה והרווחה והשירותים החברתיים.

<אורי שיינין: הבקשה של יושב ראש ההסתדרות שבהתאם אליה אנחנו עובדים היא שמשרד האוצר וההסתדרות יגיעו לנוסח מוסכם של מה בדיוק צו ההרחבה מכיל ואיזה הסכמים כן ואיזה הסכמים לא.

דב חנין: היום משרד הכלכלה לא מתפקד.

<אורי שיינין: זה למפות הסכמים מ-1974, לדעתי משהו כמו שלושים וכמה הסכמים, לבדוק מה רלוונטי ומה לא רלוונטי, מה נכנס כבר בהסכמים.

<אורי שיינין: היו לנו סעיפים שחשבנו שצריך לתת ופתאום גילינו שכבר יש איזה הסכם שבלע אותם וזאת הערת שוליים בהסכם אחר.

<אורי שיינין: זה נושא מורכב.

<אורי שיינין: אלה לא נושאים שאומרים, בסדר, בואו נעשה צו הרחבה מחר בבוקר.

<אורי שיינין: מעולם לא עשו משהו דומה לזה.

אלי אלאלוף: בוא נהיה מעשיים.

אלי אלאלוף: זה אומר שהיום שר העבודה, בתחום הזה, התיק נמצא אצלכם.

אלי אלאלוף: מי נציג משרד העבודה והכלכלה?

<חנן משה פריצקי: מאתמול, כנראה זה אני.

אלי אלאלוף: כל עוד אין מי שייתן תשובה, אורי, תמשיך לעשות מעקב כאחראי.

<אורי שיינין: לדעתי זה עניין של ימים עד שבועות.

דב חנין: רק שזה ייגמר לפני שהטיפול הזה יעבור לעוד מישהו.

אלי אלאלוף: חבר'ה, מותר הומור אבל במגבלות הזמן.

אלי אלאלוף: קליטת 300 עובדים סוציאליים.

<אורי שיינין: דיברנו על העובדים הסוציאליים, על שלושת הסגמנטים.

<אורי שיינין: הסגמנט הזה הוא בעצם סגמנט של רשויות שהן רשויות חזקות וכאן הייתה התחייבות של יושב ראש מרכז השלטון המקומי.

מאיר כהן: זה לא עולה כסף.

אורלי לוי אבקסיס: כשהם צריכים להכניס יד לכיס, הם אומרים שזה מסובך.

אלי אלאלוף: בואו נאמין קצת.

אלי אלאלוף: יש דברים טובים.

מאיר כהן: דווקא זה לא דבר טוב.

מאיר כהן: כתבו כאן סעיף שבעצם נותן אפשרות לראשי הערים בערים חזקות לקלוט עובדים סוציאליים.

מאיר כהן: אני התנגדתי לסעיף הזה.

מאיר כהן: אמרתי שזה סעיף שהוא לא נכון כי ברגע שאתה מתיר את הרסן, אתה פותח את הפערים בצורה בלתי רגילה.

אלי אלאלוף: כאן זה החוזק של הסתדרות העובדים הסוציאליים.

אלי אלאלוף: לעובדים הסוציאליים, לארגון, זה היה מאוד חשוב באופן אישי.

אלי אלאלוף: היא לא אתנו בעוני.

מאיר כהן: לתת 300 תקנים לרשויות חזקות?

אלי אלאלוף: כן.

מאיר כהן: אני לא מכיר.

<רועי פרלמן: אני יכול להתייחס לזה.

אלי אלאלוף: כשתקבל את רשות הדיבור.

אלי אלאלוף: עוד לא קיבלת רשות דיבור.

מיכל בירן: מה שאמרת כאן, השמצה כאילו לא אכפת להם מהעוני, כמי שנמצאת בכל הדיונים האלה ורואה אותם בכל סיטואציה חברתית - - -

אלי אלאלוף: אני רואה.

אלי אלאלוף: אם כאן 300 תקנים הלכו לרשויות החזקות - - -

מיכל בירן: אלה לא תקנים חדשים.

מיכל בירן: מדברים על תקנים שהמדינה ממילא נתנה.

אלי אלאלוף: 300 תקנים שקיבלו הכרה על ידי המדינה.

מיכל בירן: אלה לא תקנים חדשים.

מיכל בירן: התקנים האלה קורים בשטח.

מיכל בירן: אלי, זאת פשוט מניפולציה ועיוות של העובדות.

אלי אלאלוף: שההסתדרות הסכימה לה והסתדרות העובדים הסוציאליים.

מיכל בירן: לא דובר על תקנים חדשים.

מיכל בירן: יש בעיה בהבנת הנקרא.

<רועי פרלמן: ירושלים היא עיר חזקה?

אלי אלאלוף: אדוני, אני רואה שפעם שלישית אתה מדבר ללא רשות.

מאיר כהן: אני חוזר על מה שאני אומר.

מאיר כהן: מההיכרות שלי והעבודה שלי כשר הרווחה כן היא התעסקה עם עוני ואני שמח על כך.

אורלי לוי אבקסיס: אוי ואבוי אם עובדים סוציאליים לא יתעסקו בעוני.

אורלי לוי אבקסיס: אם לא, לשם מה הם שם?

מאיר כהן: את צודקת.

אורלי לוי אבקסיס: זאת העבודה שלהם.

אלי אלאלוף: אני אראה לך ציטוטים איך אנחנו מבקשים מהעובדים הסוציאליים להתעסק בעוני.

מאיר כהן: לא כל העובדים הסוציאליים התעסקו בעוני ויש עכשיו באמת אוריינטציה לעוני, אז מתחילים להכשיר אותם.

מאיר כהן: אני רוצה לומר משהו.

מאיר כהן: אני התנגדתי ואני חושב שהוועדה צריכה להתנגד כי זה כמו לבוא לעיר ולומר יש לכם כסף, תקלטו עוד מאתיים מורים למתמטיקה ותחלקו את הכיתות.

מאיר כהן: אז גם אם זה קורה בפועל, אנחנו לא צריכים לתת לזה הכשר.

מאיר כהן: זאת ההתנגדות שלי לסוגים כאלה של תקנים שבאים לראשי הרשויות הגדולות שמפעילות לחצים ואומרים להם, תשמע, אתה רוצה להעסיק עוד 400 עובדים סוציאליים, יש לך, תעשה את זה.

מאיר כהן: זה אסור.

מאיר כהן: זה מרחיב את הפער.

מאיר כהן: היום אלה עובדים סוציאליים, אתמול זה היה אצל מורים.

מאיר כהן: אנחנו ביקרנו בבתי ספר שיש מורה נוסף שממומן על ידי הרשות המקומית ולכן לומדים מתמטיקה בקבוצות קטנות של ארבעה תלמידים.

מאיר כהן: אז יש אמירה לריבון, לבוא ולומר, חברים, אלה דברים שאנחנו לא ניתן להם יד.

מאיר כהן: זה הסיפור.

מאיר כהן: תודה.

אלי אלאלוף: נמשיך.

<אורי שיינין: קרן קרב.

<אורי שיינין: דילגתי על הסדר, היושב ראש.

אלי אלאלוף: אתה בסעיף 8, המוקד הטלפוני.

<אורי שיינין: המוקד הטלפוני של שירות התעסוקה, זה באמת צעד יפה.

<אורי שיינין: האמירה הייתה במקום לעשות את זה כפעילות של מיקור חוץ.

אלי אלאלוף: זה בביצוע?

<אורי שיינין: כן.

<אורי שיינין: בנוסף אני אעיר שאלה לא רק עובדי מדינה אלא גם עובדי מדינה שהם אנשים עם מוגבלות.

אלי אלאלוף: עכשיו תעבור לקרן קרב.

<אורי שיינין: קרן קרב.

<אורי שיינין: זה גם הסכם שהוא היה אחד מהמורכבים ליישום כי יש כאן לא מעט שחקנים בדרך.

<אורי שיינין: אני לא אתאר את כל הסיפור הארוך.

<אורי שיינין: בסופו של דבר העובדים האלה של קרן קרב, ההסכם מיושם די הרבה מעבר למה שסוכם.

<אורי שיינין: עלות תקציבית של כמעט מאה מיליון שקלים לנושא הזה.

<אורי שיינין: יש שיפור.

<אורי שיינין: כמו שעובדי הניקיון פוטרו בקיץ, עובדי קרן קרב גם היו מפוטרים בקיץ וזה נמנע.

<אורי שיינין: מעבר לכך, הבטיחו להם שיפור משמעותי בתנאי השכר.

אורלי לוי אבקסיס: מה הם עושים בקיץ?

<אורי שיינין: הם לא מפוטרים.

שולי מועלם-רפאלי: משולם להם והם משתלבים בבתי הספר בחופש הגדול.

<אורי שיינין: בשונה מהמאבטחים שצריכה להיות פעילות כדי לאבטח אותה, כאן יש לך באמת מורים שהם בדרך כלל צעירים אנרגטיים, תן להם פעילות וזה נהדר.

<אורי שיינין: אם רצית לטפל בבעיית זכויות עובדים, על הדרך הרשויות קיבלו שירותים יותר טובים והתושבים קיבלו שירותים יותר טובים.

<אורי שיינין: תיקון חוק חובת המכרזים.

<אורי שיינין: כאן זה בטיפול החשב הכללי ואני מודה שלא בדקתי את זה הבוקר.

<אורי שיינין: יש לי עדכון שהוא נכון ללפני חודש וחצי.

<אורי שיינין: אני יודע שבאגף החשב הכללי כן מגבשים איזשהו תהליך.

<אורי שיינין: הם מאוד רוצים את זה.

<אורי שיינין: אפשר לבוא אתם בדברים ולהגיש גם הצעת חוק פרטית, אבל זה לא שמישהו צריך לרתום שם את הסוסים אלא הם רתומים, הם בעניין והם רוצים לקדם את זה.

<אורי שיינין: אני ממליץ לדבר ישירות עם אגף החשב הכללי.

<אורי שיינין: נשאלנו כאן גם על הוועדה וגם על נציגי הפ"ק ואני אענה על שניהם.

<אורי שיינין: כאשר חתמנו על ההסכם ביולי 2015, ההסתדרות אמרה שיש דברים שההסכם הקודם אמר ולא בטוח יושמו.

<אורי שיינין: נציגי הפ"ק, זה היה כאילו הדוגמה הבולטת.

<אורי שיינין: באנו ואמרנו, בסדר, נציגי הפ"ק מקובל, נכנס.

<אורי שיינין: אז אמרו שיכול להיות שיש עוד דברים.

<אורי שיינין: אמרנו, בסדר, יש לכם ערוץ ישיר אתנו.

<אורי שיינין: אמרו, לא, בוא נכתוב את זה כסעיף שיאפשר לנו סעיף סל.

<אורי שיינין: לכן בעצם נוצר הסעיף הזה של הקמת ועדה.

אלי אלאלוף: ועדה בראשות מנכ"ל משרד האוצר.

<אורי שיינין: כן.

<אורי שיינין: זה לא צוות פורמלי שצריך למנות אותו עם כתב מינוי.

<אורי שיינין: זה לא שם.

<אורי שיינין: זה פשוט כדי שיהיה קו תקשורת ישיר שככל הידוע לי הוא קיים והוא גם חולל שינויים במקומות שהיה צריך.

<אורי שיינין: למיטב ידיעתי היה צריך התערבות של מקומות נקודתיים.

<אורי שיינין: לגבי משרד הבריאות.

<אורי שיינין: נמצא כאן רפרנט בריאות שיוכל לעדכן יותר.

אלי אלאלוף: זה סעיף 11, כל מה שקשור למשרד הבריאות.

אלי אלאלוף: אני חייב להגיד שזה פחות בקצב הביצוע משאר המערכות.

<אורן גבע: לגבי משרד הבריאות.

<אורן גבע: בהסכם עם ההסתדרות יש שני חלקים.

<אורן גבע: אחד, קליטת עובדי תאגידי הבריאות בבתי החולים הממשלתיים.

<אורן גבע: כאן משרד האוצר מקדם במסגרת התכנית הכלכלית לשנת 2017 ו-2018 החלטת ממשלה שתאפשר את קליטת העובדים וגם שינוי תקנות שיוודא שבעתיד לא ייקלטו שוב עובדים במתכונת כזאת של כתף אל כתף.

<אורן גבע: זה מקודם.

<אורן גבע: כמובן שמדובר כאן על אלפי עובדים וזה תהליך מורכב שלוקח זמן אבל אנחנו בהחלט מנסים לקדם את זה ומקווים שהחלטת הממשלה במסגרת התכנית הכלכלית תעבור בהצבעה על התקציב כך שנוכל לקדם את זה במהירות האפשרית.

אלי אלאלוף: תתחילו לקרוא את חוק ההסדרים.

אלי אלאלוף: זה מתחיל להיות מרתק.

אורלי לוי אבקסיס: מלחיץ

אלי אלאלוף: לטובה.

אורלי לוי אבקסיס: חוק ההסדרים תמיד מלחיץ.

אלי אלאלוף: הגודל מלחיץ.

אורלי לוי אבקסיס: בטח.

אורלי לוי אבקסיס: כי רוצים להעביר שם חקיקה שעוקפת את הכנסת.

אלי אלאלוף: לא.

אלי אלאלוף: מבחינת השירות ובעיקר המלחמה לטובת הרפואה הציבורית.

אלי אלאלוף: לדעתי יש שם תהליך מדהים.

שולי מועלם-רפאלי: למה בחוק ההסדרים ולא בחקיקה?

אלי אלאלוף: לדעתי, מניסיון שיש לי בשנה שעברה, חוק ההסדרים אפשר את מהפכת המזון שהיא איטית מבחינת הביצוע אבל לא יכולנו לרדת - כי אני רואה את שאר העבודה בסעיפים רגילים – לרמת הידע שמאפשר חוק ההסדרים.

אלי אלאלוף: למשל הצעת חוק ההסדרים אתמול, שמנו אותה על פס לא יהיה בנושא המכללות הטכנולוגיות.

אורלי לוי אבקסיס: מצוין.

<אורן גבע: אני רק אומר שהחלטת הממשלה במסגרת תכנית הכלכלית, אין כאן חקיקה ראשית לצורך הנושא הזה אלא יש רק שינוי תקנות.

<אורן גבע: כפי שאמרתי, זה נושא מורכב.

אורלי לוי אבקסיס: חלקם כבר נקלטו.

אורלי לוי אבקסיס: מה קורה עם זה?

אורלי לוי אבקסיס: כל כך הרבה שנים אנחנו מחכים.

<אורן גבע: אני אגיע לזה.

<אורן גבע: אמרתי שזה נושא מורכב.

<אורן גבע: מדובר כאן על קליטה של אלפי עובדים.

<אורן גבע: זה גם נושא תקציבי מורכב ולכן זה מקודם במסגרת התכנית הכלכלית.

<אורן גבע: לגבי אחיות בריאות התלמיד.

<אורן גבע: משרד הבריאות, לפי מיטב ידיעתי, ביצע עבודת מטה על מנת לראות איך מיישמים את קליטת אחיות בריאות התלמיד.

<אורן גבע: כרגע לדעתי בכוונתו להתחיל באופן מדורג לקלוט את האחיות במחוז צפון.

אורלי לוי אבקסיס: דרך אגב, אתם יודעים שהאחיות הולכות לשבות.

אורלי לוי אבקסיס: אילנה כהן הודיעה על כך.

אורלי לוי אבקסיס: לא יפתחו את שנת הלימודים.

אלי אלאלוף: אני מציע שנשמע את נציגות האחיות בהמשך.

אלי אלאלוף: תנו לו לדווח ואחר כך תתייחסו לדברים.

<אורן גבע: משרד האוצר מוכן להעמיד את המשאבים למשרד הבריאות בהתאם להסכם.

<אורן גבע: אם משרד הבריאות היה חושב שנכון מקצועית על מנת לא לפגוע בשירות לקלוט את כולן בבת אחת, היינו גם מוכנים לעשות את זה, לקלוט את כולן בבת אחת.

דב חנין: זה מה שההסכם אומר.

<אורן גבע: אנחנו לא הגורם המקצועי.

<אורן גבע: לצורך כך יש את משרד הבריאות.

דב חנין: המדינה מתכוונת להפר את ההסכם?

<קריאה: זה מה שקורה בפועל.

<אורן גבע: אני מציע שתפנו את השאלה למשרד הבריאות.

אורלי לוי אבקסיס: אתם נתתם את התקנים?

<אורן גבע: אנחנו כמשרד האוצר מוכנים להעמיד את כל המשאבים למשרד הבריאות.

אורלי לוי אבקסיס: את התקנים?

<אורן גבע: גם את התקנים.

<קריאה: כמה תקנים?

<אורן גבע: מה שיידרש.

אלי אלאלוף: חברים, מה שמותר לחברי הכנסת, לא מותר לכל אחד.

<אורן גבע: לדעתי מדובר ב-300 ומשהו אבל אני לא זוכר את המספר המדויק.

אלי אלאלוף: אני מבקש לקבל ממך תשובה.

אלי אלאלוף: תסיים בצורה ברורה עם הודעה על האחיות.

<אורן גבע: אמרתי שאנחנו כמשרד האוצר נעמיד למשרד הבריאות את המשאבים, את התקנים, ליישום בהתאם להסכם.

<אורן גבע: לגבי אופן יישום ההסכם, הגורם המקצועי האחראי כאן, על מנת שלא תהיה פגיעה בשירות לציבור, זה משרד הבריאות.

<אורן גבע: אם יש לוועדה שאלות לגבי התקדמות היישום, צריך להפנות אותן למשרד הבריאות.

<אורן גבע: אנחנו כמשרד האוצר נעמיד לו את המשאבים הנדרשים לצורה שבה הוא רואה לנכון ליישם את זה.

אלי אלאלוף: עוד מעט נשמע את נציג משרד הבריאות.

דב חנין: זה די יוצא דופן שמשרד האוצר אומר שיש כסף.

שולי מועלם-רפאלי: הם אמרו את זה גם בוועדה לביקורת המדינה וגם שם לא קיבלנו תשובות ממשרד הבריאות לגבי היישום וההחלטה.

אלי אלאלוף: יש מצב שהמערכות לא מספיקות לבצע את כל מה שמוטל עליהן.

אלי אלאלוף: אם לא שמתם לב, יש הרבה מאוד החלטות שדורשות יותר מאשר לשלוח מכתב או אישור טכני.

אלי אלאלוף: זה דורש היערכות של המערכות השונות במשרדים השונים ולא כל משרד מגיב באותה מהירות ולא לכל משרד יש את הכלים להגיב.

אורלי לוי אבקסיס: משרד הבריאות עשה את זה מצוין במחוז דרום.

אורלי לוי אבקסיס: הוא עשה את זה מאוד מהר.

אלי אלאלוף: לפני שנתיים כשהוא התחיל את זה.

שולי מועלם-רפאלי: זה הרעיון של הדרגתיות.

שולי מועלם-רפאלי: הם דיברו על כך שיעשו פיילוט בדרום.

אורלי לוי אבקסיס: ואם יצליחו, יחילו את זה על כל הארץ.

אלי אלאלוף: אני מקשיב לדיון לא מסודר.

אלי אלאלוף: מה שהיה לפני שנתיים, סליחה, אני לא אגיד את מי זה מעניין.

אלי אלאלוף: ברשותכם, אפשר לחזור לחברי הכנסת?

אורלי לוי אבקסיס: נשמע את משרד הבריאות.

אלי אלאלוף: בבקשה.

<הרולד בר: נציג משרד הבריאות.

<הרולד בר: מנהל יחסי עבודה במשרד הבריאות.

<הרולד בר: אני מבקש לעדכן שמשרד הבריאות מקיים עבודת מטה מסודרת עם נציגי משרד האוצר, עם הנציגים המקצועיים במשרד הבריאות האמונים על נושא בריאות הציבור והנושא של הרחבת השירות מעבר למחוז הדרום נמצא על סדר היום של המשרד ו הוא מתכנן להרחיב את הדברים בהתאם לתקצוב ולהסכמות עם משרד האוצר.

אורלי לוי אבקסיס: אבל הם אומרים שאין בעיה.

אורלי לוי אבקסיס: מה זה בהתאם לתקצוב?

דב חנין: יש הסכם חתום.

אורלי לוי אבקסיס: מישהו רוצה להגן כאן על חברת נטלי?

אורלי לוי אבקסיס: אם נכון הדבר, לא יתכן שמשרד הבריאות מחתים במכרז לעוד ארבע שנים כאשר הוא מצהיר – ויסלח לי ליצמן, אני מאוד מעריכה אותו אבל כאן זה מסריח וזה מריח מסריח.

אורלי לוי אבקסיס: אם יש כוונה להעביר את אחיות בית הספר להעסקה ישירה, לא יתכן שעושים עכשיו הסכם כובל לארבע שנים נוספות עם קבלן חיצוני.

אורלי לוי אבקסיס: זה לא הגיוני.

<הרולד בר: אני שומע את ההערות ורושם לפני.

אורלי לוי אבקסיס: מה עשיתם עם חברת נטלי להעסקה ארבע שנים?

אלי אלאלוף: אתה עובד של משרד הבריאות?

אורלי לוי אבקסיס: ליצמן עושה סיבוב על השירות שאני מקבלת.

אורלי לוי אבקסיס: זה מטריף אותי.

אורלי לוי אבקסיס: פתאום יש כסף וההוא הולך ועושה הסכם כובל.

אורלי לוי אבקסיס: צריך להזמין את ליצמן לכאן שייתן תשובות.

אלי אלאלוף: נציג משרד הבריאות, בבקשה.

אלי אלאלוף: יש כוונה של משרד הבריאות להוציא מכרז מחודש?

<הרולד בר: אני לא בקיא בנושא המכרז.

דב חנין: מי בקיא?

<הרולד בר: אני רושם לפני את ההערות ששמעתי.

אורלי לוי אבקסיס: מה יעזור?

אורלי לוי אבקסיס: אנחנו יוצאים לפגרה.

אלי אלאלוף: האוצר שמע על זה?

דב חנין: יש מישהו אחר שיכול להתייחס?

אלי אלאלוף: דב, אני נתתי לך לדבר עשרים דקות.

אלי אלאלוף: תן עכשיו לאחרים.

<אורן גבע: אגף התקציבים פחות מתעסק במכרזים.

<אורן גבע: אני יכול לבדוק את זה מול החשב הכללי.

אלי אלאלוף: בסדר.

אלי אלאלוף: תבדוק בבקשה אם אפשר עוד תוך כדי הישיבה.

אלי אלאלוף: איימן עודה.

איימן עודה: אדוני היושב ראש, חבריי חברי הכנסת, נציגי הממשלה.

איימן עודה: הקשבנו לנציג משרד הבריאות.

איימן עודה: הוא עונה בצורה כל כך ממלכתית, כל כך בגדול.

שולי מועלם-רפאלי: ריקם.

איימן עודה: אנחנו הולכים בכיוון הנכון, אנחנו עוד נבצע, מתי, איך.

איימן עודה: כלום.

איימן עודה: מה גם שיש הסכם ברור ופשוט מאוד התשובה הזו בלשון המעטה לא משכנעת אף אחד כאן.

איימן עודה: לכן אני מבקש ממך אדוני יושב ראש הוועדה להזמין את שר הבריאות שיגיע לכאן מקסימום מחר, שיהיה כאן וייתן לנו את התשובות.

איימן עודה: אני מבקש שהוועדה תבקש משר הבריאות להופיע כאן, אם לא היום, אז מקסימום מחר, ונשמע ממנו תשובה קונקרטית.

איימן עודה: חברים, אין חכם כבעל ניסיון.

איימן עודה: כאשר מדברים על הפרטה, טוענים שבגלל שהמדינה נכשלה, בגלל שזה בירוקרטי מדי, בגלל שזה פוגעני מדי, בגלל שאלה לא אותם שירותים כמו שצריך, אנחנו נאלצנו ללכת לכיוון של הפרטה כי היא יותר יעילה.

איימן עודה: אחרי זמן, אחרי שנה, שנתיים, שלוש וארבע, מבינים שההפרטה היא הבעיה.

איימן עודה: אבל במקרה הזה יש מצב שכולנו בחרנו אותו והוא בנגב.

איימן עודה: הנגב, פריסה גיאוגרפית יותר גדולה מהגליל, מהצפון, ושם יש כפרים בלתי מוכרים, אחוז הילדים בנגב הוא מהגדולים בכל העולם.

איימן עודה: ממש בכל העולם.

איימן עודה: למרות זאת, שם זה הוכיח את עצמו.

איימן עודה: אם זה הוכיח את עצמו, זה המצב מטעם המדינה, אז למה לא להשליך את זה לצפון במיוחד כאשר יש הסכם כתוב שהמדינה צריכה לממש את ההסכם שלה?

איימן עודה: תודה.

אורלי לוי אבקסיס: אדוני, משפט כי אני צריכה לצאת לוועדה שזימנתי בוועדת הכספים.

אורלי לוי אבקסיס: אם יותר לי, שני משפטים ואני אתעדכן בהמשך.

אלי אלאלוף: אם מיכל בירן תוותר לך.

מיכל בירן: אני מוותרת.

אורלי לוי אבקסיס: תודה רבה.

אורלי לוי אבקסיס: מיכל, אני מתנצלת, זה רק בגלל שבוועדת הכספים יש נושא שביקשתי שידונו בו.

אורלי לוי אבקסיס: כל הנושא של אחיות בית ספר, זה משהו שאותי מאוד מטריד ועסקתי בו מהשנייה בו נכנסתי לפוליטיקה, ביום הראשון שלי.

אורלי לוי אבקסיס: אנחנו צריכים לזכור שכל הנושא הזה היה כדי לחסוך.

אורלי לוי אבקסיס: הוציאו והפריטו את השירות הזה כדי לחסוך כמה מיליונים אלא שמרוב שהעבודה הייתה כל כך לא מקצועית וכל כך חאפרית, הם גילו לאחר מכן, לאחר שחתמו על ההסכם, בלי לשאול את הדרך המקצועי של משרד הבריאות שתמיד היה נגד הפרטת השירות, בלי להתייעץ עם משרד החינוך כאשר מדובר בתלמידים שלו, הוציאו את זה להפרטה כדי לחסוך כמה מיליונים ואז הם גילו שהם חייבים לעשות הסכם למקרי חירום עם מד"א ואז כל הכסף שהם חשבו שהם חסכו, הם נאלצו להוציא יותר.

אורלי לוי אבקסיס: בינתיים מה שקרה זה שקיבלנו שירות דפוק, תסלחו לי על הביטוי, הפקרנו את הילדים שלנו, גרמנו לכך שהמקצוע הזה הופך להיות מקצוע במצוקה כי אותן אחיות ברובן הלכו לעשות הסבה מקצועית כי הן עוברות מקבלן לקבלן והתנאים שלהן נוראיים.

אורלי לוי אבקסיס: יש כבר הסכם וההסכם הזה חתום.

אורלי לוי אבקסיס: אני רוצה לשאול כאן שאלה שבעיני צריכה להתחדד.

אורלי לוי אבקסיס: כמי שליוותה את הנושא הזה אני חייבת לומר לך ששר הבריאות בתחילת הדרך היה מאוד בעד העברת השירות כי אז זה לא היה נטלי והוא מאוד רצה להעביר את זה בחזרה למדינה.

אורלי לוי אבקסיס: משהו קרה שם ואני חושבת שזה משהו לא טוב.

אורלי לוי אבקסיס: עד שפעם ראשונה בא האוצר ואומר שאין לו הגבלה תקציבית ומה שיידרש, תקבלו.

אורלי לוי אבקסיס: אם הבנתי נכון, אלה פני הדברים, גם מבחינת התקנים וגם מבחינת התקציבים.

אורלי לוי אבקסיס: היום מה שקרה זה שלפני שבועיים איתמר גרוטו, זה שהיה מופיע בוועדות ומספר לנו כמה זה נורא שהשירות הזה הופרט וכמה צריך להחזיר את אחיות בית הספר, אפשר לראות את זה גם בפרוטוקולים של הוועדות כאן, היום הוא בא ואומר לאחיות שאנחנו חתמנו הסכם עם נטלי לארבע שנים נוספות.

אורלי לוי אבקסיס: זאת אומרת, ההסכם לא הולך להתקדם בארבע השנים הבאות.

אורלי לוי אבקסיס: הממשלה, כלומר, שר הבריאות כבל לא רק את ידיו אלא גם את ידיו של שר הבריאות הבא כי בכל מקרה סביר להניח שהבחירות הבאות, גם אם הממשלה תאריך את ימיה עד הסוף, יתקיימו הרבה לפני תום ארבעת השנים.

אורלי לוי אבקסיס: השאלה היא מי רוצה להגן על נטלי ולמה.

אורלי לוי אבקסיס: כל הגורמים המקצועיים במשרד הבריאות אומרים שצריך להחזיר את השירות הזה לידי המדינה.

אורלי לוי אבקסיס: בפועל מה שקורה זה שגם כאשר נרצה להחזיר את השירות הזה למדינה, לא נוכל לגייס אחיות כי לא יישארו.

אורלי לוי אבקסיס: זה מקצוע במצוקה.

אורלי לוי אבקסיס: כל זאת לאחר ששר הבריאות שמע את הנציגה של האחיות אילנה כהן שמאיימת שאם ההסכם הזה לא יכובד, הן יצאו לשביתה.

אורלי לוי אבקסיס: עכשיו אני רוצה לשאול שאלה וקשה לי אתה כי אני באמת מעריכה את שר הבריאות ושיתפתי אתו פעולה לאורך כל הדרך.

אורלי לוי אבקסיס: על מי מגן שר הבריאות?

אורלי לוי אבקסיס: על ילדי בית הספר או על איזשהו אינטרס של חברת נטלי?

אורלי לוי אבקסיס: זאת שאלה מטרידה כי מדובר במכרז לארבע השנים הבאות.

אורלי לוי אבקסיס: זה מכרז לארבע שנים.

אורלי לוי אבקסיס: לא לשנה, לא לשנתיים ולא לשלוש שנים אלא לארבע שנים.

אורלי לוי אבקסיס: זאת אומרת שאין כוונה להעסיק אותן העסקה ישירה.

אורלי לוי אבקסיס: אני מבקשת מאדוני היושב ראש, תבקש תשובות ברורות מהשר ושלא ימרח אותנו.

אורלי לוי אבקסיס: אני מתנצלת, אני צריכה לעבור לוועדת הכספים שדנה בנושא שביקשתי להעלות שם לדיון.

אלי אלאלוף: בנושא האחיות, אנחנו יודעים שהפעולה בצפון נכשלה באמצעות אותו גוף.

אלי אלאלוף: אנחנו יודעים.

אלי אלאלוף: כולנו יודעים את זה.

אלי אלאלוף: חד משמעית.

אלי אלאלוף: אני ביקשתי עכשיו לבדוק עם שר הבריאות מה המצב.

אלי אלאלוף: אני אעביר לך בהמשך את התשובה.

אלי אלאלוף: רק אחרי כן אני רוצה שנמשיך בדיון על האחיות כי בינתיים אנחנו עלולים לטחון מים על נושא שהוא מטופל אחרת.

אלי אלאלוף: אם כן, אני ממליץ לנו לגשת לדברים נוספים ואני בטוח שיש כאלה.

אלי אלאלוף: תודה לך, אורלי.

אלי אלאלוף: מיכל בירן, אני מחזיר לך את זכות הדיבור.

אלי אלאלוף: אל תעשו יותר דיון על האחיות בצפון.

אלי אלאלוף: הן ייקלטו במשרד מ-2017.

אלי אלאלוף: החוזה עם הקבלן ייגמר.

שולי מועלם-רפאלי: אתה יכול לתת לנו את הנתונים?

אלי אלאלוף: קיבלתי עכשיו את ההודעה.

אלי אלאלוף: שוב אני אומר, קליטת האחיות בצפון על ידי משרד הבריאות תהיה ב-2017.

אלי אלאלוף: קליטה ישירה על ידי משרד הבריאות.

אלי אלאלוף: לגבי כל השאר, תנו לנו לעשות את הבדיקות הנדרשות וניתן לכם הודעה מאוד מאוד מסודרת.

אלי אלאלוף: זאת ההודעה של משרד הבריאות.

אלי אלאלוף: הייתי מצפה ממך שתחזור למשרד גם עכשיו, תבדוק ותביא נתונים.

אלי אלאלוף: אתה הנציג היחיד ששלחו לכאן.

אלי אלאלוף: היו צריכים לשלוח נציג שיודע קצת יותר על ההסכם.

מיכל בירן: הטייטל שלו מתאים.

מיכל בירן: אני רוצה להתייחס למה שהיה כאן ולמה שנאמר גם לגבי צפרא וגם על ידי חלק מחבריי, מאיר ואורלי, לגבי הקליטה של הרשויות החזקות.

מיכל בירן: מי שיצר את התופעה הזאת, בטח לא איגוד העובדים הסוציאליים וגם לא חלק מהרשויות.

מיכל בירן: הייתה תקופה מאוד ארוכה שהיה ייבוש לשירותים החברתיים והציבוריים על ידי משרד האוצר.

מיכל בירן: הרשויות עשו את מה שהן יכלו.

מיכל בירן: מי שמצאה כסף, הכניסה את הכסף.

מיכל בירן: אני לא מאשימה רשות שיש לה את הכסף שעשתה את זה התפקיד שלנו כחברי כנסת, בוודאי התפקיד של הממשלה, לדאוג שלא יהיו הסדרים כאלה שמגדילים את הפערים אבל לבוא ולכעוס על העובדים הסוציאליים, תופעה שכבר קיימת ועובדים שהרשויות מממנות אותם, מה שהם מתעקשים שלפחות זה יהיה בהעסקה ישירה, לא הם המציאו את זה ועם כל הכבוד האחריות המרכזית היא לא שלהם.

מיכל בירן: כששר הרווחה לשעבר מתלונן על איגוד העובדים הסוציאליים, למה יש תקנים, זה קצת מוגזם.

מיכל בירן: דבר שני.

מיכל בירן: אחיות בריאות התלמיד.

מיכל בירן: בהסכם כתוב במפורש שהתקשרויות חדשות לא יוארכו כשהן בניגוד למה שכתוב בהסכם.

מיכל בירן: אם מה שאורלי אומרת הוא אכן נכון ויש כאן כוונה להאריך את המכרז של נטלי בניגוד להסכם הזה - - -

אלי אלאלוף: אני נתתי לך אינפורמציה ממשרד הבריאות.

שולי מועלם-רפאלי: בהסכם מדובר על כלל ההתקשרות.

אלי אלאלוף: נטלי, גם היא במרכז?

שולי מועלם-רפאלי: כן.

מיכל בירן: ארבע שנים.

מיכל בירן: זה לא דבר אפור, זה לא בערך וזה לא מורכב ליישם.

מיכל בירן: יש כאן התקשרות חדשה וזאת הפרה בוטה.

אלי אלאלוף: אני מספק לך אינפורמציה.

מיכל בירן: אני אשמח.

אלי אלאלוף: בצפון העסקה ישירה על ידי משרד הבריאות בשנת 2017.

אלי אלאלוף: לצערי, אני אומר, במרכז יש חוזה לארבע שנים.

מיכל בירן: הדבר הזה הוא הפרה בוטה של ההסכם בין המדינה להסתדרות.

מיכל בירן: זה לא שטח אפור.

מיכל בירן: כל מה ששמענו כאן עכשיו זה שזה מורכב וכי עובדים על ההסכמים, בסדר, אבל כאן עם כל הכבוד אין כאן מורכבות.

מיכל בירן: יש הסכם שהסתיים, הולכים לחתום על הסכם התקשרות חדש ודורכים ברגל גסה על ההסכם הזה וזה לא סביר.

אלי אלאלוף: את רוצה גם תשובות או רק נאומים חד צדדיים?

מיכל בירן: רוצה.

מיכל בירן: כן.

אלי אלאלוף: זה מזכיר את התקופה הקומוניסטית כאשר רק אחד מדבר וכולם מוחאים כפיים.

מיכל בירן: מה התשובה?

אלי אלאלוף: אם את יודעת מה שעושה צפרא.

מיכל בירן: מאיר כהן ישב כאן לידי ודיבר.

מיכל בירן: זה לא בסדר שהוא מכפיש את הפרוטוקול.

אלי אלאלוף: אני לא הכפשתי.

מיכל בירן: אתה הכפשת.

מיכל בירן: זה מה שעשית.

מיכל בירן: הייתה לך תשובה?

אלי אלאלוף: אני לא רוצה לתת לך תשובה.

אלי אלאלוף: אני אתן לך תשובה מתי שנוח לי.

שולי מועלם-רפאלי: אני רוצה להגיד שלושה דברים וגם אני אתייחס בעיקר לאחיות בית הספר כמי שמתעסקת בזה בכל השנים שאני בכנסת.

שולי מועלם-רפאלי: אני חייבת להודות שנציגי משרד הבריאות משטים בנו שוב ושוב.

שולי מועלם-רפאלי: זה מדהים איך כל פעם אתם בוחרים לשלוח או להגיע – אני לא מאשימה אותך, אני מדברת אליך – ואמרנו את זה גם בוועדה לביקורת המדינה.

שולי מועלם-רפאלי: בסוף גם אתם צריכים לדפוק על השולחן ולהגיד שאתם לא מוכנים לבוא לכאן ולהגיד שוב ושוב, חודש אחרי חודש, שנעשית עבודת מטה.

שולי מועלם-רפאלי: יש איזשהו לוח זמנים לעבודת המטה הזאת?

שולי מועלם-רפאלי: יש איזו התייחסות להסכמים שנחתמו על ידי המדינה?

שולי מועלם-רפאלי: אנחנו חושבים שהפגיעה בבריאות תלמידי מדינת ישראל על ידי הפרטת שירותי הבריאות לתלמיד היא פגיעה בלתי הפיכה.

שולי מועלם-רפאלי: מישהו מתייחס לזה במשרד הבריאות?

שולי מועלם-רפאלי: או שכאשר אתה אומר לי שאתה רושם את ההערות וחוזר אתן למשרד, אבל לפני חודשיים אמרתם את אותו הדבר בוועדה לביקורת המדינה וגם היום באתם עם אותה תשובה, שנעשית עבודת מטה.

שולי מועלם-רפאלי: אז היושב ראש מברר ומקבל תשובה שבצפון יש קליטת עובדים.

שולי מועלם-רפאלי: האם אתם משטים בנו?

שולי מועלם-רפאלי: האם עבודת המטה היא תשובה בינלאומית לזה שתשמעו, אל תפריעו לנו לא לעשות את מה שאנחנו חושבים שצריך לעשות?

שולי מועלם-רפאלי: שאלה שנייה.

שולי מועלם-רפאלי: האם יכול להיות שיושב כאן מנכ"ל משרד הבריאות, בוועדת העבודה הרווחה והבריאות הזאת, אומר שתהיה קליטה הדרגתית של אחיות בתי ספר ומה שאנחנו שומעים עכשיו זה שבמרכז מאריכים את החוזה עם חברה קבלנית לעוד ארבע שנים.

שולי מועלם-רפאלי: אז איפה ההדרגתיות?

שולי מועלם-רפאלי: דבר שלישי.

שולי מועלם-רפאלי: האם יש איזושהי החלטה אסטרטגית של משרד הבריאות ביחס לבריאות התלמידים?

שולי מועלם-רפאלי: שאלה מקצועית לחלוטין.

שולי מועלם-רפאלי: יתכבד אדוני ואם לא הוא הבן אדם שאמור לתת את התשובה הזאת, ישלח אלינו תשובה בכתב או מענה אנושי ושמישהו ייתן את התשובה הזאת.

שולי מועלם-רפאלי: אם המנכ"ל יושב כאן והוא בונה את האסטרטגיה של משרד הבריאות ואתה יושב כאן ואומר דבר הפוך, אז אני שמה על זה סימן שאלה.

שולי מועלם-רפאלי: אני רוצה להגיד משהו לגבי העובדים הסוציאליים ובזה לסיים.

שולי מועלם-רפאלי: אני חושבת שהתפקיד של הוועדה הזאת הוא לקדם את הטיפול באוכלוסיות מוחלשות במדינת ישראל בלי להזניח את האוכלוסיות היותר חזקות.

שולי מועלם-רפאלי: אנחנו לא כאן כדי לתת ציונים לעובדים הסוציאליים, חבריי העובדים הסוציאליים.

שולי מועלם-רפאלי: אנחנו ממש לא במקום הזה.

שולי מועלם-רפאלי: אנחנו בטוחים שנעשית עבודה מסורה כדי לקדם את מה שדרוש קידום.

שולי מועלם-רפאלי: יחד עם זאת, יש מקומות בהם היינו מצפים מאנשי המקצוע לדפוק על השולחן ולהגיד שהדיפרנציאציה חייבת להיות גם מהצד שלכם.

שולי מועלם-רפאלי: ברור לנו לגמרי שכאשר מתקבלים עובדים סוציאליים לעיריית ירושלים, זאת לא חכמה להגיד לי שזאת לא רשות חזקה.

שולי מועלם-רפאלי: כולנו יודעים את המצב של עיריית ירושלים שהיא רשות חלשה עם אוכלוסייה מוחלשת ביותר.

שולי מועלם-רפאלי: אבל זה לא סוד שהחלק הארי של 300 התקנים האלה לא הלכו לעיריית ירושלים.

<קריאה: אתם לא יודעים על מה אתם מדברים.

שולי מועלם-רפאלי: אז תתקן אותנו.

שולי מועלם-רפאלי: אדרבה ואדרבה.

<קריאה: אני אתקן את תינתן לי רשות הדיבור.

אלי אלאלוף: אני חייב הבהרה אישית כי אני רואה שאתם עושים דיון עלי ולא על הנושא.

אלי אלאלוף: אנחנו באנו לדון בהסכם בין ההסתדרות לבין האוצר בנושא העובדים הזמניים.

שולי מועלם-רפאלי: קליטה.

אלי אלאלוף: קליטת עובדים זמניים למערכת קבועה.

אלי אלאלוף: זה לא דיון כללי שאומרים מה שבא לכל אחד מאתנו, וסליחה חברי הכנסת, שבחלקם גם הלכו.

אלי אלאלוף: דב עשה עבודה, לקח את הסעיף אחד אחד ואמר מה שהוא חושב.

אלי אלאלוף: דבר שני.

אלי אלאלוף: מאוד חשוב שתדעו שיש צורך ברשויות חלשות לתת קביעות לעובדים כולל העובדים הסוציאליים.

אלי אלאלוף: עדיף עובד סוציאלי קבוע בירוחם מאשר בתל אביב.

אלי אלאלוף: זאת הייתה הכוונה.

מיכל בירן: למה אתה אומר לי את זה?

אלי אלאלוף: זאת הייתה הכוונה.

אלי אלאלוף: אני חושב שהסתדרות העובדים הסוציאליים צריכה להיאבק לטובת העובדים הסוציאליים במערכת ברשויות החלשות.

אלי אלאלוף: זאת הייתה הכוונה שלי.

אלי אלאלוף: לצערי, ואני אומר את זה, בדוח העוני כתבנו וחזרנו ואמרנו שהעובדים הסוציאליים לא קיבלו ואף בית ספר לעבודה סוציאלית לא הכשיר אותם להתמודדות עם העוני.

אלי אלאלוף: אף בית ספר לעבודה סוציאלית לא התמודד עם זה.

אלי אלאלוף: זה כתוב.

אלי אלאלוף: היו בוועדה חמישה ראשי בתי ספר לעבודה סוציאלית וכולם הודו בכך.

אלי אלאלוף: אם זה חיפה, ירושלים, בר אילן ובאר שבע.

אלי אלאלוף: כולם אמרו את זה.

אלי אלאלוף: אני חוזר ואומר שהתפקיד המרכזי בהתמודדות וחיזוק החלשים זה על העובדים הסוציאליים.

אלי אלאלוף: הכול מבוסס עליהם.

אלי אלאלוף: זאת היכולת שלהם.

אלי אלאלוף: עם כל הכבוד, אחיות טיפות חלב עושות עבודה אדירה, אחיות בתי הספר מדהימות, אבל הן לא יכולות להגיע לתחומים של עבודה סוציאלית.

אלי אלאלוף: אז אל תפרשו בבקשה ואל תיקחו את זה לאן שלא לקחתי ולא התכוונתי.

אלי אלאלוף: נציג ההסתדרות.

<גיורא ואלה: אני מאגף כלכלה.

<גיורא ואלה: בתפקיד שלי אני אחראי על האכיפה של ההסכם הזה ולכן אני רוצה לומר כמה דברים.

מיכל בירן: אדוני, שכחתי את הגילוי הנאות שלי.

מיכל בירן: אחי הוא מנכ"ל אגף כלכלה בהסתדרות.

<גיורא ואלה: אני אומר כמה דברים כלליים ואני אשתדל להתרכז בהסכם עצמו ולא בכל הדברים מסביב, על אף שהבענו ונמשיך להביע את חוסר ההסכמה שלנו המוחלט מחלק מהדברים שנאמרו.

<גיורא ואלה: קודם כל, מבחינתנו כמובן שמדובר בהסכם שהוא פורץ דרך ויושב ראש ההסתדרות מלווה באופן אישי את היישום של ההסכם.

<גיורא ואלה: מבחינתנו אנחנו עומדים על כך שהיישום יהיה אחד לאחד, בדיוק מה שכתוב.

<גיורא ואלה: יש כאן לא מעט סעיפים בתוך ההסכם שמבחינת לוח הזמנים שלהם מדובר על קליטה או שיפור תנאים במהלך שנת 2016, שהולכת ומתקצרת לנו ומבחינתנו על זה אנחנו נעמוד.

<גיורא ואלה: גם על הנושא של קליטה של 762 תקנים של עובדות סוציאליות ברשויות המקומיות, גם הנושא של צו ההרחבה, גם הנושא של אחיות בריאות התלמיד, גם הנושא של עובדי מוקדי הקליטה של יוצאי אתיופיה וכן הלאה.

שולי מועלם-רפאלי: יש איזשהו לוח זמנים?

<גיורא ואלה: לצערי הרב, אני חייב להגיד שלצערי הרב, יש נושאים שמקודמים כמו שגם נאמר כאן ובהקשר הזה אני חושב שאחת המשוכות הכי גדולות שאנחנו עומדים לעבור זה הסיפור של עובדי הבוקר בתאגידי הבריאות, אם הדבר הזה יקודם.

<גיורא ואלה: בתוך ההצעה שראיתי, הצעת המחליטים, יש גם לוח זמנים וגם יש סגירה של הדלת.

<גיורא ואלה: כלומר, מניעת הישנות התופעה ובהקשר הזה זה מאוד משמעותי.

<גיורא ואלה: לצערי הרב ביתר הדברים עושה רושם, לפי קצב ההתקדמות, אנחנו שנה אחרי ההסכם, חצי שנה לתוך שנת 2016, כאשר אנחנו יודעים שלפנינו גם חגים, גם דיוני תקציב - - -

אלי אלאלוף: אנחנו גלשנו כבר ב-11 דקות לדיון הבא שהוא לא פחות חשוב.

<גיורא ואלה: כפי שאתה שם לב, אני מדבר מהר.

אלי אלאלוף: אני מודיע שאני מסיים את הדיון ב-11:30.

דב חנין: האם אתם שוקלים להכריז סכסוך עבודה בגין אי קיום ההסכם?

אלי אלאלוף: דב, תן לי לסיים את הדברים.

<גיורא ואלה: כמו שאמרתי, מבחינתנו ההסתדרות עומדת על כך שההסכם יקודם אחד לאחד כמו שהוא כתוב.

<גיורא ואלה: לפי קצב ההתקדמות אני אומר שבחלק מהמקומות זה חיובי ומתממש ובחלק מהמקומות זה לא מתממש.

<גיורא ואלה: ברור לנו שיש אתגרים גדולים בין יישום בפועל.

<גיורא ואלה: למשל, עם עובדי השמירה והניקיון במוסדות החינוך, יש המון פרטים ונראה לי שלא צריך להלאות אבל בשורה התחתונה לצערי הרב כאשר בוחנים את מבחן היישום בפועל, מבין הסעיפים כולם, מרביתם עדיין לא יושמו בפועל.

<גיורא ואלה: יש על זה עבודה אבל אנחנו באמת לוחצים על זה.

<גיורא ואלה: חלק מהעניין הוא גם הוספה לצורך העניין של התקן שלי לגרום לזה.

אלי אלאלוף: יש עוד משהו?

אלי אלאלוף: תודה.

אלי אלאלוף: נמצא כאן נציג השלטון המקומי?

אלי אלאלוף: נמצא.

אלי אלאלוף: חבר הכנסת באסל גטאס, בבקשה.

באסל גטאס: אדוני היושב ראש, זאת הזדמנות בדיון הזה על נושא ההפרטה וההסכם בין ההסתדרות לבין האוצר, פעם אחת ולתמיד לשים את הדברים מהזווית שלנו, של הציבור, של השקופים, של המדוכאים לא במגננה, לא בתפיסת עולם כאילו כאשר אנחנו מדברים על הזכות של להיות מועסק על ידי המדינה בכבוד ובחוזה עבודה כמו שצריך, כאילו אנחנו גוזלים משהו או כאילו אנחנו פוגעים בכלכלה.

באסל גטאס: מה שקרה בשנים האחרונות בישראל בנושא ההפרטה, אתם זוכרים מאז נתניהו צייר את הציור שהמגזר הפרטי נושא על גבו את השק הענק שנקרא המגזר הציבורי, דווקא ההפך קורה.

באסל גטאס: זה לא כלכלי להפריט.

באסל גטאס: אני מביא את הנושא של האחיות כדוגמה ברורה.

באסל גטאס: הפרטת השירות הזה גרמה נזקים ואלה נזקים ארוכי טווח גם לכלכלה.

באסל גטאס: מה הסיפור של הכלכלנים, אדוני היושב ראש.

באסל גטאס: אני כלכלן, עשיתי תואר בכלכלה ובמינהל עסקים אבל המזל שלי שגם הייתי לפני כן מהנדס כך שאני יכול לשפוט את הדברים אחרת ולא מהחור של הגרוש.

באסל גטאס: הם שופטים ועושים תכנית עסקית, בודקים, עושים ניתוח כלכלי על היום ולוקחים באריתמטיקה שהם עושים – ואני כאן מבקש מהנציג של האוצר שישמע אותי טוב – ולוקחים רק את הפלוס והמינוס של מה שקורה היום מבלי להסתכל על התמונה.

באסל גטאס: תראו מה קרה לדוגמה בנושא של האחיות בבתי הספר וכאן נגרם נזק.

באסל גטאס: ולמה נגרם נזק?

באסל גטאס: אתה לא יכול לאמוד את הנזק כי מה שנגרם בנושא של הטיפול המניעתי או החינוך לבריאות, אתה יכול להעריך כמה נזק נגרם?

באסל גטאס: אתה לא יכול אבל מה שאתה כן יכול לעשות זה להשוות.

באסל גטאס: תשווה מה ישראל משקיעה בבריאות המניעתית לעומת הבריאות הטיפולית ואתה מוצא שאחוזים בודדים מושקעים, בעוד כל המדינות הראויות בעולם – לפחות 15 אחוזים עד עשרים אחוזים מושקעים במניעה.

באסל גטאס: אני חושב שגם כלכלית לטובת הכלכלה צריך שהשירות הזה של אחיות הבריאות בבתי הספר יוחזר לידי המדינה.

באסל גטאס: בכלל בנושא ההפרטה זה לא אומר תמיד מה שאתה מסתכל על הנוסחה שמראה כאילו החיסכון בהקטנת השירות של עובדי המדינה מביא לתוצאות כלכליות טובות.

באסל גטאס: הרבה פעמים זה עושה הפוך.

אלי אלאלוף: כאיש הדרום אני רוצה לומר שאני זוכר את הסיבה שהלכו לחברה פרטית ולא לשירות ציבורי.

אלי אלאלוף: זה היה מפני שפשוט לא מצאו כוח אדם.

אלי אלאלוף: לא היה כוח אדם.

אלי אלאלוף: הפתרון היה לקפוץ מהר ולתת את זה לחברה כי אז משתחררים מאחריות ממשלתית ומעבירים אותה לקבלן שהוא בקושי יודע היכן הוא והוא אמור לשרת את הציבור.

אלי אלאלוף: היו נסיבות היסטוריות ואני שמח שהיום אתם מדברים בסופרלטיבים על הדרום כי אני אוהב את הדרום שלי אבל תדעו חברים שהמצב הוא לא כל כך ורוד.

אלי אלאלוף: יש הרבה מה לשפר גם באמצעות השירות של המדינה.

אלי אלאלוף: נציג מרכז השלטון המקומי.

<פיני קבלו: מאחר ואנחנו לא היינו צד להסכם - אבל הוא מחייב אותנו ואנחנו אמורים לכבד אותו - שנעשה בין ההסתדרות לאוצר, ומאחר ואני גם מחזיק תיק הרווחה בשלטון המקומי, הנושא של ה-762, יושב כאן חנן פריצקי ממשרד הרווחה, יש בידינו כשלושה מכתבים שאנחנו שלחנו למנכ"ל, המנכ"ל שלח למנכ"ל, על מנת באמת לקבל הסבר על אופן קליטת העובדים ומה העדיפויות שאנחנו נותנים.

<פיני קבלו: אנחנו באמת מתכתבים אתם ואני מניח שאולי חנן יגיד לנו אם זה ממש הסתיים.

מיכל בירן: למה אתם מחכים מהם?

מיכל בירן: תחדד.

מיכל בירן: אני לא הבנתי.

<פיני קבלו: אנחנו מחכים מהם לדעת מה סדר העדיפות, איזה עובדים סוציאליים שחשוב שהם יהיו טובים למערכת שהם בסדר עדיפות.

<פיני קבלו: אנחנו נתנו כאן למשל סדרה של המלצות.

אלי אלאלוף: נשאיר את הנקודה הזאת לסיכום.

אלי אלאלוף: תודה, פיני.

<פיני קבלו: לא סיימתי.

<פיני קבלו: יש עוד כמה שאלות שנשאלנו ואני רוצה לענות עליהן.

<פיני קבלו: הנושא של אלף שקלים לעובדי קבלן.

<גיורא ואלה: זה חלק מהסכם המסגרת.

<פיני קבלו: הסכם מסגרת.

<פיני קבלו: אין לנו בעיה עם זה.

<פיני קבלו: העסקת עובדי אבטחה, זה הוסדר עם האוצר במימון ל-12 חודשים וזה ישולם במימון המדינה.

<פיני קבלו: לגבי עובדי ניקיון, לרובם טרם נעשה הסדר בין השלטון המקומי למדינה על אופן קליטתם והמימון שלהם.

<פיני קבלו: אנחנו מתנהלים אתם בנושא.

מיכל בירן: איך אתם עוקבים אחרי העניין של עובדי האבטחה?

מיכל בירן: זה שהכסף עבר, הבנו.

מיכל בירן: מה היכולת שלכם לראות שזה באמת ממומש בשטח ולא הולך לקבלנים?

<אורי שיינין: אני לא בטוח שפיני יודע.

<אורי שיינין: אתה היית בתהליך?

<אורי שיינין: אני יכול לענות בשמם.

<פיני קבלו: אני מסיים.

<פיני קבלו: לגבי סייעות.

<פיני קבלו: כל הסייעות שנמצאות במערכת החינוך הן עובדות של הרשויות המקומיות ואין לנו סייעות שהן עובדי קבלן.

<גיורא ואלה: זה לא מדויק.

אלי אלאלוף: תעשו את הבירור ביניכם.

אלי אלאלוף: אורי, אתה רוצה להשלים משהו?

<אורי שיינין: כן, עוד מילה טובה לשלטון המקומי כי באמת הוא בחזית של חלק גדול מההסכם.

<אורי שיינין: בנושא של עובדי אבטחה, מה שהשלטון המקומי אמר, יש את היחידות של ביקורת שכר, ביקורת על אכיפת חוקי עבודה.

<אורי שיינין: מאחר והם מזמיני שירות, יש להם מכוח החוק להגברת אכיפה.

<אורי שיינין: אמר השלטון המקומי שחלק מהדברים שהיחידות האלה יאכפו, זה גם את קיום ההסכם.

<אורי שיינין: זאת אומרת, מצד אחד הקבלן התחייב לחתום שהוא מעסיק אותם ואם הוא לא מעסיק אותם ויימצא שהוא לא מעסיק אותם, הוא נקנס.

<אורי שיינין: זאת אומרת, נשללים ממנו כספים.

<אורי שיינין: זה אומר עשרים אחוזים מהכסף שמועבר אליו, לא יועבר אליו.

<אורי שיינין: אלה קנסות ברמה מאוד גבוהה.

<אורי שיינין: השלטון המקומי, באמצעות היחידות האלה, אמור לאכוף.

מיכל בירן: אם אפשר, שהם ישלחו לוועדה – אולי לא עכשיו אלא במושב הבא – דוח על התוצאות של הבדיקות האלה.

אלי אלאלוף: תודה.

אלי אלאלוף: גברת מוריה אשכנזי.

אלי אלאלוף: אחר כך אנחנו ניגשים להתחייבויות מול החברה האתיופית.

<מוריה אשכנזי: אני מתייחסת להסכם, בסעיף 15.

מיכל בירן: לעובדים הסוציאליים אתה לא נותן לדבר?

אלי אלאלוף: לא.

מיכל בירן: הם חלק ניכר מהדיון הזה.

<מוריה אשכנזי: אני מתייחסת לסעיף 15 להסכם שנחתם אשתקד.

<מוריה אשכנזי: "שר האוצר יפעל כי אחיות בריאות התלמיד יועסקו בהעסקה ישירה, כי העובדות הקיימות תיקלטנה למדינה בהתאם לכללים החלים בשירות המדינה וכי הדבר יושלם במהלך 2016".

<מוריה אשכנזי: מה שהפתיע אותנו בשבועות האחרונים, וגם את יושבת ראש הסתדרות האחיות גברת אילנה כהן, זה באמת הנושא שהעלתה חברת הכנסת אורלי לוי.

<מוריה אשכנזי: מה שהולכים לעשות כאן, זה להעביר מחוז אחד בלבד ולהשאיר את יתר האחיות.

<מוריה אשכנזי: יש לי כאן חברות שעובדות והן עובדות קבלן למעלה מעשר שנים, מתמודדות במאבק הזה במשך שנים רבות והן עוברות כמו סחורה עוברת לסוחר מקבלן לקבלן.

אלי אלאלוף: אני חושב שמיצינו את הדיון בנושא האחיות בבתי הספר.

אלי אלאלוף: אני מצטער להגיד.

<מוריה אשכנזי: יש לי בקשה.

<מוריה אשכנזי: אני רוצה רק להעלות עוד נושא אחד.

<מוריה אשכנזי: היחס היום הוא כזה שבהתחלה, בשנת 2003 או ב-2007, היו 800 אחיות והיום אצל שני הקבלנים יש אך ורק 375 אחיות.

<מוריה אשכנזי: לכל אחות יש בין 13 ל-17 בתי ספר עם 5,000 תלמידים.

<מוריה אשכנזי: השאלה כאן היא היכן משרד הבריאות.

<מוריה אשכנזי: הקבלנים האלה מביאים את הנתונים ואת המספרים.

<מוריה אשכנזי: הם הלכו לראות באיזה תנאים האחיות האלה עובדות?

<מוריה אשכנזי: לא.

<מוריה אשכנזי: הן עובדות בפרוזדורים ובכל מיני חורים, רק לא בחדר האחות.

<מוריה אשכנזי: זאת אומרת, בדיון הקודם שהיה בוועדת העבודה, נציגת אחד הקבלנים באה והתהדרה עם הנתונים.

<מוריה אשכנזי: הנתונים האלה הם פיקטיביים מאחר שאף אחד מהם, כולל האחיות, לא נתן את הדעת לתנאים בהם עובדות האחיות.

אלי אלאלוף: לא התכוננו לדיון על האחיות.

אלי אלאלוף: זה לא היה הדיון.

אלי אלאלוף: היו שאלות מאוד ברורות ואנחנו מנסים להתמודד אתן.

<מוריה אשכנזי: יש כאן הפרת הסכם.

אלי אלאלוף: חבר הכנסת מסעוד גנאים.

מסעוד גנאים: תודה אדוני היושב ראש.

מסעוד גנאים: אני מברך על קיום הדיון החשוב הזה.

מסעוד גנאים: אני מברך את כל האורחים והאורחות.

מסעוד גנאים: אני חושב שאת ההסכם בין האוצר לבין ההסתדרות בקשר להעסקה ישירה, לפחות לחלק מעובדי הקבלן נתן תקווה שהתופעה הזו ששמה עובדי קבלן תחלוף מהעולם.

מסעוד גנאים: תראה אדוני היושב ראש על איזה תחומים אנחנו מדברים.

מסעוד גנאים: אחיות, מורים, עובדים סוציאליים – כל התחומים שהם חשובים מאוד וחיוניים מאוד שכל אחד במקומו עושה עבודת קודש לפי דעתי.

מסעוד גנאים: אני חושב שאת המועסקים האלה, במיוחד האחיות, עובדים סוציאליים, דיברו גם על המורים בתכנית קרב, אני חושב שמגיע להם שיחיו בכבוד ושיועסקו בצורה מכובדת.

מסעוד גנאים: נציג האוצר אמר שהם ימלאו אחר ההסכם לפי ההנחיות ולפי משרד הבריאות.

מסעוד גנאים: אני מקווה שזאת לא חלוקת תפקידים, שהאוצר אומר שהוא בסדר, הוא רוצה למלא אחר ההסכם, אבל העיכוב יבוא ממשרד הבריאות.

מסעוד גנאים: השאלה היא שאלה, למה רק הצפון?

מסעוד גנאים: למה לא כולם?

מסעוד גנאים: ההסכם מדבר על כולם ולא מדבר על אזור גיאוגרפי מסוים.

אלי אלאלוף: אני רוצה לשמוע את הנציגים של העובדים האתיופים.

<דניאל זנבה: תודה על רשות הדיבור.

<דניאל זנבה: אני מאשקלון.

<דניאל זנבה: אני מנהל מוקד הקליטה מעל 12 שנים.

<דניאל זנבה: משפט על מוקדי הקליטה.

<דניאל זנבה: המוקדים הוקמו על ידי משרד הקליטה בשיתוף הרשויות המקומיות.

<דניאל זנבה: מה שקרה בתוך התהליך הזה זה שבעצם אנחנו הכי שקופים.

<דניאל זנבה: אנחנו לא שייכים למעגל התעסוקה.

<דניאל זנבה: אין זכויות הכי בסיסיות, לא העלאה בשכר.

<דניאל זנבה: אותם מספרים שהיו בשנת 2000 קיימים גם היום ואני לא מכיר עובד במדינת ישראל שיש לו תלוש עם אותו שם, אותו בן אדם, אותה מספר תעודת זהות ואותו סכום אותו הוא משתכר.

<דניאל זנבה: לאורך הזמן אנחנו ניסינו לעמוד על הזכויות שלנו.

<דניאל זנבה: רובנו אנשים משכילים וברוך השם הצלחנו.

<דניאל זנבה: שמחנו גם עת נכנסנו לסעיף של שנת 2015, סעיף 14, שמדבר על מוקדי הקליטה כאשר באופק יש כל מיני החלטות ממשלה שקשורות ליוצאי אתיופיה ואומרים שכל הפעילות שקשורה ליוצאי אתיופיה, הייתה אמורה להסתיים ב-30 ליוני.

אלי אלאלוף: סליחה על הבורות.

אלי אלאלוף: אתם כלולים בהסכם הזה?

<דניאל זנבה: כן.

<דניאל זנבה: סעיף 14.

אלי אלאלוף: אולי נקבל תשובה מהאוצר שיאמר לנו היכן זה עומד.

<דניאל זנבה: מצאנו את עצמנו כשאמרו לנו שבינואר 2016 הסאגה הזו של איפה אנחנו ממוקמים תיגמר.

<דניאל זנבה: אבל ב-1 לינואר זה לא קרה ואנחנו שמונה חודשים אחרי ינואר ושוב מצאנו את עצמנו כשאומרים לנו 30 במרץ.

<דניאל זנבה: חיכינו לתחנה הזו וגם בזמן הזה אנשים לא יכלו לתכנן את שולחן העבודה שלהם.

<דניאל זנבה: דבר שני, הם מפוטרים ולא מפוטרים.

<דניאל זנבה: בעצם הם תלויים.

אלי אלאלוף: תן לאוצר לתת לך תשובה כל עוד אתה כאן.

<אורי שיינין: כמו שדניאל אמר כאן, זה הסעיף הזה יחסית היה אמור להיות סעיף מאוד פשוט.

<אורי שיינין: אנחנו כבר היינו בטוחים שהוא מאחורינו אבל אז הסתבר שיש כמה מהמורות כאשר המהמורה המרכזית הייתה – ממש בראשי פרקים – זה שהפעילות היא בעצם כבר לא פעילות שמשרד הקליטה מקיים ואז השאלה היא מאיפה אתה ממשיך את הפעילות הזאת.

<אורי שיינין: זה נמצא במגעים.

<אורי שיינין: כרגע זה במגעים בתוך הממשלה.

<אורי שיינין: אני לא רוצה לשפוך כאן עוד פרטים כי זה ליבו של משא ומתן וזה יכול רק לחבל במשא ומתן, אבל אני אומר שאנחנו נמצאים במשא ומתן מתקדם.

<אורי שיינין: אני מאמין שזה ייפתר.

<אורי שיינין: אני לא צופה איזה שהן בעיות ברגע שהמשא ומתן יגיע לכדי סיום אבל אני אשמח לעדכן את הוועדה בנושא הספציפי הזה בתוך שבועיים עד חודש, אם זה אכן כמו שאני צופה שזה ייפתר.

<יונה אמיתי: פרופסור יונה אמיתי, אני מייצג כאן את איגוד רפואת הילדים ובריאות הציבור מטעם ההסתדרות הרפואית.

<יונה אמיתי: בעברי הייתי במשרד הבריאות.

<יונה אמיתי: אני רק מבקש משפט אחד לומר.

<יונה אמיתי: סעיף 15, שירותי הבריאות של האחיות בבתי הספר, זה נושא כבד מאוד שמחייב דיון מלא, ממוקד ודחוף מאחר ויש כאן הפרה בוטה של סעיף.

<יונה אמיתי: יש הרבה מאוד אנשים, מאות אחיות ומאות אלפי תלמידים שמה שכתוב כאן משפיע עליהם ביום יום.

<יונה אמיתי: הסעיף הזה חייב לקבל דיון של הוועדה, דיון ממוקד ודחוף עם תשובות ברורות ממשרד הבריאות.

אלי אלאלוף: תודה.

אלי אלאלוף: אני רוצה להתחיל לנסות לסכם.

אלי אלאלוף: אני קובע בצורה חד משמעית שההסכם הזה שהוא באמת מהפכני וחשוב התחיל את דרכו ואנחנו היינו מאוד שמחים לראות יותר ביצוע ויותר יישום שלו בכל הסעיפים, כולל אלה שקשורים לבריאות שלדעתי הם יחסית לאחרים מתעכבים.

אלי אלאלוף: אנחנו נקיים דיון בזמן הפגרה, בחודש ספטמבר, דיון מעקב אחרי ההסכם הזה ונוכל לראות את ההתקדמות.

אלי אלאלוף: זה נותן לכם כמעט חודש וחצי מהיום.

אלי אלאלוף: אני יכול להגיד לכם שזה יהיה בסביבות ה-13 עד ה-20 לספטמבר, אז נוכל לראות את ההתקדמות.

אלי אלאלוף: אני אשמח מאוד לקבל מהאוצר כגוף המתכלל ובמגע עם כל הגופים דוח בכתב בעניין הזה, גם על פי בקשתה של חברת הכנסת מיכל בירן.

אלי אלאלוף: אני רוצה להגיד דבר אחד.

אלי אלאלוף: התהליך הזה היה קודם כל להוציא את העובדים הזמניים ממתכונת העסקה זמנית ואפילו פוגעת בחלק מהמקרים למערכת קבועה בהעסקת המדינה.

אלי אלאלוף: התהליך הזה הוא רק התחלה ולא סוף התהליך לצערי.

אלי אלאלוף: זאת רק ההתחלה.

אלי אלאלוף: אם נחשוב שנגיע בהסכם הזה ל-1,500 עובדים או לאלפיים עובדים, זה סוף פסוק, אז דב יתקן מאותי מיד וייתן לי את המספר המדויק.

אלי אלאלוף: אנחנו מדברים על עשרות אלפים שנמצאים בתהליך של העסקה בלתי ישירה ובצורה, כפי שאמרתי, פוגעת.

אלי אלאלוף: לגבי אחיות בתי הספר.

אלי אלאלוף: לדעתי הדיון צריך להיות לא רק עם משרד הבריאות אלא נעשה אותו עם ועדת החינוך ומשרד החינוך.

אלי אלאלוף: יש כאן היערכות משותפת שצריכה להיות לא אחריות בלבד.

אלי אלאלוף: נקיים את הדיון הזה המיוחד והספציפי הזה בתיאום עם ועדת החינוך כדי שלא אחד יעשה את העבודה של השני.

דב חנין: אדוני היושב ראש, הבקשה שלנו היא שהדיון הזה יהיה מאוד מאוד מהר כי אנחנו במציאות של אולי סכסוך עבודה ושביתה.

אלי אלאלוף: אני מסכים אתך.

אלי אלאלוף: על ההסכם עושים דיון בספטמבר.

אלי אלאלוף: על ההסכם כולו.

אלי אלאלוף: על הנושא של האחיות וכולי, ללכת לכל המשאלות וההערות של הפרופסור שאמר לנו שיש דברים שלא עומדים בהגדרות הרצויות שלנו, נעשה דיון במיוחד עם ועדת החינוך בהשתתפות הנציגים המתאימים.

מיכל בירן: ברגעים אלה הם מפרים את זה.

אלי אלאלוף: לא סיימתי.

אלי אלאלוף: הנקודה האחרונה, באמת כתבתי לעצמי.

אלי אלאלוף: אני פונה באופן אישי היום לשר הבריאות על מנת שיבדוק מחדש את הנושא של הפעלת המכרזים השונים לגבי הפעלת אחיות בבתי ספר בכל האזורים, גם אם לא דיברנו על זה.

אלי אלאלוף: אני חשבתי שאם בצפון ובדרום עושים את זה, אז בוודאי זה טוב לשאר.

אלי אלאלוף: בואו לא נשפוט אוטומטית.

אלי אלאלוף: יכול להיות שאין אפשרות לעשות את זה אבל אנחנו נבדוק.

אלי אלאלוף: נבקש מהשר לתת לנו תשובות.

שולי מועלם-רפאלי: וגם אם כן, למה לארבע שנים.

אלי אלאלוף: כן.

אלי אלאלוף: אם כן, אנחנו ננהל אתו משא ומתן.

אלי אלאלוף: אתם יודעים שזה אחד השרים הכי נגישים ומשתף פעולה.

אלי אלאלוף: אני מתנצל בפני כל מי שלא קיבל את רשות הדיבור אבל יש לנו דיון חדש.

אלי אלאלוף: הישיבה נעולה.